ועדת הכספים, כנסת 25, פרוטוקול מספר 208, 2023-09-05 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  כמה דברים: הגיע מכתב, וכשאנחנו אישרנו את חוק יסודות התקציב והחוקים הנלווים, דיברנו על כך וזה נמצא בחקיקה, בחוק

שולמית אלוני: חוק יסוד משק המדינה וחוק ההתאמות הפיסקאליות

משה גפני: כן

משה גפני:  קבענו שאם התקציב יהיה במשך זמן רב יהיה בתקציב מעין חלקי, דו-שנתי – משרד האוצר יבוא לכאן להסביר את השינויים שהוא עומד לעשות לקראת שנת התקציב הבאה

שולמית אלוני: הוא צריך לדווח אודות המגמות הכלכליות הפיסקליות שצפויות בשנת הכספים 2024 בהתאם להוראות הפיקוח שאנחנו קבענו בחקיקה

משה גפני: נכון

משה גפני:  בינתיים אתמול בערב או אחר הצוהריים הגיע מכתב משר האוצר שאמנם אין בו את המגמות ואין בו את - - -     

נעמה לזימי: המכתב ה"משופצר"?     

גלעד קריב: החוק גם מתייחס למצב הזה שהשר מנסה לכפות את דעתו על הדרג המקצועי?     

משה גפני: מי החוק? אני החוק

משה גפני:   אז אני הולך - - -     

גלעד קריב: זה שאתם חושבים ככה, אנחנו יודעים

נעמה לזימי: רק שאלתי אם זה המכתב ה"משופצר" שתיקן את הדרג המקצועי

גלעד קריב: לא

גלעד קריב:  הדרג המקצועי סרב, אז הכלכלן המדופלם צירף את חוות דעתו העצמאית

גלעד קריב:  פרס נובל לכלכלה

משה גפני: אני מבין שהיו כמה שבועות שהכנסת לא עבדה וצריך עכשיו - - -     

גלעד קריב: התגעגענו

גלעד קריב:  ברכות לנישואים של הנכדה

משה גפני: תודה רבה, אני מודה לך

משה גפני:  על כל פנים, אני מבין והיות ואני הייתי זה שישב בראש הישיבה יחד אתכם כדי לתקן ולעשות את החוק כמות שהוא, אני לא מתכוון לוותר עליו

משה גפני:  אני שמח ששר האוצר שלח מכתב על המגמות וכל מה שנלווה לעניין

משה גפני:  חסר את מה שהפקידות המקצועית צריכה להביא והיא תצטרך להביא את זה

משה גפני:  אבקש ממזכירות הוועדה לתאם עם שר האוצר, ששר האוצר יבוא לכאן יחד עם הפקידות להגיד את מה שהמחוקק קבע

משה גפני:  זה יהיה יחד אתכם

משה גפני:  כאשר אני אומר אתכם, אני מתכוון אליך עומר, אתה מייצג את שר האוצר, אז אני אומר לך:  לזה התכוונו ואת זה אנחנו נעמוד על כך

גלעד קריב:  לא נמסר גם מכתב? על פי התקשורת יש שני מכתבים, לא?     

משה גפני: אתה יודע שאם מפריעים לי באמצע אני מתבלבל

משה גפני:  אני מבקש להשלים את מה שאני רוצה - - -     

גלעד קריב: חלילה

גלעד קריב:  סכנה אסטרטגית למדינת ישראל אם תתבלבל

גלעד קריב:  אדוני היושב-ראש, דווח בתקשורת שהתקבלו שני מכתבים: אחד של הדרג המקצועי, ואילו צורף מכתבו של שר האוצר

גלעד קריב:  אתה אומר עכשיו שלא הגיע מכתב

משה גפני: אין שני

משה גפני:  לא שואלים

ינון אזולאי: הגיע הזמן שתפסיקו להאמין לתקשורת

ינון אזולאי:  אנחנו תמיד אומרים את זה

חנוך דב מילביצקי: השאלה איזו תקשורת

משה גפני: אין שאלות כאלה באמצע - - -     

גלעד קריב: קראתי ביתד נאמן

משה גפני: לא רוצה לשמוע

גלעד קריב: שאלה

משה גפני: לא

משה גפני:  אין

משה גפני:  אין באמצע, אתה צריך לבקש רשות

גלעד קריב: אז אני מבקש רשות

משה גפני: זה לא ועדת חוקה, זאת ועדת כספים

גלעד קריב: אדוני, אני מבקש רשות לשאול שאלה

משה גפני: אז תבקש רשות ואתן לך

משה גפני:  אבל עכשיו אני מבקש לא להפריע

משה גפני:      אני מעלה את העניין הזה ואני אומר אותו היות ואני - - - עומר, אתה לא הולך לשום מקום, אתה לא קריאת ביניים כזאת לא לעניין

משה גפני:  אני רוצה הסבר

משה גפני:  מה שאתה יודע להסביר, אבקש שתסביר

משה גפני:  העליתי אותך גם בדרגה לפני חמש דקות, אמרתי שאתה הנציג הבכיר שמייצג את שר האוצר

משה גפני:  מה אתה כזה צנוע?     

עומר רחמים: לא בכיר, יהודי פשוט

משה גפני: אין לי מישהו אחר לצעוק עליו, אז יש לי אותך

עומר רחמים: בכבוד

עומר רחמים:  אני מוכן להיות שק האגרוף שלך, הרב גפני

משה גפני: אבקש את ההתייחסות שלך לעניין הזה

משה גפני:  אבקש לקיים על זה דיון

משה גפני:  זה לא רק שאנחנו נקבל את הפרטים ונקרא אותם ונשמע אותם והדרג המקצועי יכתוב את מה שהוא כותב

משה גפני:  אני רוצה את הדיון הזה, אני יודע ששר האוצר ברגע שאני מבקש ממנו לבוא, אז הוא בא אם הבקשה היא לדיון רציני והבקשה היא בקשה לדיון רציני

משה גפני:  ככה העברנו את החוק, הכול נעשה בהסכמה

משה גפני:  פינדרוס?     

ינון אזולאי: תוציא אותו, גם לי הוא מפריע

משה גפני: איך אוציא אותו? הוא מדגל התורה

ינון אזולאי: פעם ראשונה שהוא קיבל גושפנקה שהוא בדגל התורה

משה גפני: אבקש לקיים דיון על העניין הזה

משה גפני:  עומר, אנחנו רוצים לדעת אם יש לך מה להגיד בנושא הזה

משה גפני:  בבקשה יועץ השר

עומר רחמים: אדוני היושב-ראש, רק כדי להבהיר את המצב לאשורו: המכתב שנמצא בפני הוועדה הוא מכתב שמחולק לשני חלקים

עומר רחמים:  החוק קבע ששר האוצר יביא בפני הוועדה מסמך ואכן שר האוצר, בחלקו הראשון של המכתב כתב מכתב שעליו הוא חתום

עומר רחמים:  התווסף לזה מכתב של גורמי המקצוע שהוא החלק השני של המכתב

עומר רחמים:  כלומר, המסמך שבפניכם הוא מסמך שמורכב ממכתבו של שר האוצר והחלק השני, הם כל הגורמים המקצועיים במשרד האוצר, כך שהטענה שנשמעה פה על ידי חבר הכנסת קריב, לצערי, אינה נכונה

משה גפני: אתה לא יכול להתייחס לקריאות ביניים שלא ברשות

עומר רחמים: אני מתנצל

גלעד קריב: אדוני היושב-ראש, קריאות ביניים הם תמיד לא ברשות, אתה ותיק ממני

גלעד קריב:  זו ההגדרה של קריאת ביניים

עומר רחמים: אני מעריך שהטענה הייתה עניינית ולכן התייחסתי אליה באופן ענייני

עומר רחמים:  נטען שהייתה איזושהי טעות שמכיוון שזה נשלח בקובץ אחד, ראו את זה כמכתב אחד

עומר רחמים:  בעצם זה מסמך אחד מחולק לשניים

משה גפני: טוב

משה גפני:  הנוהג שבוועדה, מה שהיה עד היום כשאני מנהל אותה, שר האוצר במקרים מהסוג הזה מקיים כאן דיון יחד עם החברים

משה גפני:  לא מסתפקים במכתב עם משלוח הנתונים, את זה אפשר לראות ביתד נאמן

משה גפני:  אפשר לקרוא את זה בעיתון

משה גפני:      אנחנו מקיימים דיון והדיונים עם שר האוצר היו דיוניים מקצועיים וחשובים והחברים היו יכולים לשאול שאלות והוא היה עונה

משה גפני:  היות ואנחנו בפגרה, אנחנו נצטרך לתאם

משה גפני:  נבקש ממזכירות הוועדה לתאם מועד עם שר האוצר לקיים דיון

משה גפני:  לקיים דיון גם על המכתב, גם על החלק הכללי של מה שהוא אמר וגם על החלק המקצועי

משה גפני:  אנחנו נרצה את הדיון כאן

עומר רחמים: שר האוצר כדרכו ישמח לבוא לוועדה

משה גפני: כן, בסדר, זה מה שאמרתי

משה גפני:  ויש גם במכתב שלו, אני אמרתי את מה שאמרתי

משה גפני:  זה נכון שבאופן עקרוני הכלכלה לא קרסה – בניגוד למה שחשבו שהכלכלה עומדת לקרוס, הכלכלה לא קרסה

משה גפני:  לא רק שהכלכלה לא קרסה, גם המציאות, גם כשאנחנו מדברים על האינפלציה וגם כשאנחנו מדברים על דברים נוספים שנמצאים בכלכלה, לא קרה שום דבר

משה גפני:  זה נכון שאנחנו היינו יכולים לעשות - - -         

מיכל שיר סגמן: אנשים לא מצליחים לגמור את החודש או ללכת לסופר

גלעד קריב: לא, לא, הכול מצוין, יוקר המחייה, שער הדולר,  הכול סבבה

מיכל שיר סגמן: באיזה עולם אתם נמצאים כשאנשים לא יכולים ללכת לסופר

נעמה לזימי: הרב גפני, אנחנו עומדים - - -     

מיכל שיר סגמן: אנשים לא מצליחים לשים אוכל על השולחן

מיכל שיר סגמן:  אנחנו דקה מחג, אלוהים יודע איך הם הולכים לעבור את החג הזה

מיכל שיר סגמן:  אבל הכול דבש ותותים

נעמה לזימי: הרב גפני, אנחנו לפני החג הכי יקר שהיה בישראל

משה גפני: רגע - - -     

נעמה לזימי: זה החג הכי יקר שהיה בישראל

משה גפני: אבל מותר לי לדבר מה אני הולך לעשות? באמת, מה אתם רוצים לעשות? יש מקום למחאות, כאן זה לא מקום למחאות, כאן זה מקום לדיון על העניין הזה

נעמה לזימי: אבל יש מקום למחמאות, אבל פה זה ועדה מקצועית

משה גפני: לא, לא, בסדר, אבל אני רוצה - - -     

נעמה לזימי: אנחנו לפני החג הכי יקר שהיה בישראל אי פעם

נעמה לזימי:  זה צריך להטריד את כולנו

משה גפני: אמרתי שאנחנו נקיים את הדיון הזה

משה גפני:  אני לא בא ואומר: אתם יודעים מה? הם יעשו את מקומם ובזה סיימנו את העניין

משה גפני:  לא סיימנו

משה גפני:  אנחנו מבקשים, אני ביקשתי לתאם מועד

משה גפני:  אמרתי באופן כללי שהכלכלה לא קרסה

משה גפני:  אני בעצמי באופן אישי אני חושב שאנחנו צריכים לשקול בדיוק איך אנחנו מתקדמים, מתקדמים כך או אחרת עם הרפורמה, אנחנו צריכים לעשות את החשבון שלנו

משה גפני:  האם זה נכון בדרך הזאת כמו שהיא הייתה עד היום

משה גפני:  אנחנו ביהדות התורה נצטרך לעשות את החשבון

משה גפני:  אני מניח שגם בש"ס

משה גפני:  יש דברים חשובים שצריך לעשות אותם

משה גפני:  אני לא בטוח שזאת הדרך שאנחנו ממשיכים בה באותו מסלול

משה גפני:  יכול להיות שאנחנו נלך על מסלולים אחרים

משה גפני:  אנחנו נמצאים כאן באופן דינאמי, אנחנו יודעים את מה שקורה

נעמה לזימי: אולי תעסקו בחיים עצמם, ביוקר המחייה

משה גפני: אני לא מספיק לעסוק פה ביוקר המחייה וכל הדברים האלה

משה גפני:  ולכן אנחנו נקיים - -     

גלעד קריב: אתה כן, הממשלה לא

משה גפני: - - את הדיון הזה

משה גפני:  אני מקדם בברכה את השר

גלעד קריב: אני יכול את השאלה שלי?     

משה גפני: כן, אני אתן לך

משה גפני:  אבל לפני אני רוצה לקדם אותו בברכה

משה גפני:  אתן לך שאלה, אבל שתהיה קצרה

משה גפני:      אדוני השר, אנחנו מקדמים אותך בברכה

הפנים משה ארבל: היום באתי כשר הפנים, מחר אבוא כשר הבריאות

משה גפני: בכל מקרה לא חשוב באיזה תואר אתה מגיע, אתה מקודם עלינו בברכה

משה גפני:  אני חושב שאתה שר מצוין

משה גפני:  ומכיוון שהפנייה שאנחנו נעלה כאן לדיון ולכן אני רוצה את ההתייחסות שלכם, זה יהיה הנושא הזה של תלושי המזון שאני בישיבה הקודמת לא העליתי את זה, לא העליתי את זה מכיוון שאני באמת רוצה לדעת, האם זה המצב שככה – עומר: אתה נציג בכיר, תקשיב למה שאני אומר –  האם זה התהליך שהולך לקרות פה עכשיו, עם ההעברות ועם הכול? מחליטים באגף התקציבים מה שרוצים, מביאים את מה שרוצים

משה גפני:  למשל יש דברים שאנחנו לא יכולים לפתוח את שנת הלימודים

משה גפני:  ואני יושב פה ומעביר

משה גפני:  בסדר, גם לי יש ציבור וגם לי יש תלמידים

משה גפני:  מישהו מחליט את מה מביאים ואת מה לא מביאים? בבקשה, תן לי תשובה

עומר רחמים: אדוני היושב-ראש, דבר ראשון אנחנו במשרד האוצר עובדים קשה מאוד מרמת לשכת השר, דרך גורמי המקצוע והפקידות, על היכולת לממש את החלטות הממשלה ואת ההחלטות שהתקבלו פה בוועדה

עומר רחמים:  בעצם אלה החלטות מדיניות שאותם ודאי המשרד מחויב לממש

עומר רחמים:  אני חייב להגיד שגם שר האוצר נמצא באיזשהו סוג של חשיבה על כל התהליך כי הדרך שבה מתנהלים הדברים לא נמצאת גם לשביעות רצונו

עומר רחמים:       אדוני היושב-ראש, יכול להיות שהגיע הזמן לייצר פה חקיקה שתסביר בצורה ברורה מאוד איך מבצעים את הדברים האלה

עומר רחמים:  איך בעצם הדבר הזה לא מייצר עיכובים משמעותיים, זה בסוף בשכר של אנשים, בדברים שהם דברים בסיסיים

עומר רחמים:  יכול להיות שהגיע את הזמן לשאול את עצמנו, נגיד את המילה המגונה: מה זה כסף קואליציוני? אנחנו כבר כמעט שמונה חודשים במשרד האוצר, לא הצלחנו לקבל הגדרה ברורה מתי כסף הוא כסף קואליציוני ומתי הוא לא כסף קואליציוני

עומר רחמים:  הדברים האלה הם מאוד נזילים

נעמה לזימי: מה הכוונה?     

משה גפני: מי מחליט?     

נעמה לזימי: לא, מה הכוונה מהו כסף או לא

עומר רחמים: מי מחליט מה זה כסף קואליציוני שמופעל לגביו נוהל היועץ

עומר רחמים:  הרי יש - - -     

ינון אזולאי: הכוונה היא למה הילדים שלי צריכים להיות ניזונים מכסף קואליציוני

ינון אזולאי:  לזה הכוונה

ינון אזולאי:  למה הילדים שלי, אני צריך לריב איתם כל פעם בשביל להביא להם, לילדים שלנו בציבור החרדי - - -     

נעמה לזימי: השאלה ינון, למה הילדים שלך לא זכאים לימודי ליבה, זאת השאלה

גלעד קריב: ינון, ש"ס הייתה בכל הממשלות האחרונות, למה לא טיפלתם בזה?     

ינון אזולאי: עם כל הכבוד, את מדברת על רשת החינוך של 100% - - -     

נעמה לזימי: השאלה למה הילדים החרדים לא זכאים ללימודי ליבה

ינון אזולאי: את מקבלת על ה-100%, אותו 100%

ינון אזולאי:  רשת החינוך מקבלת כי מלמדים בה לימודי ליבה

גלעד קריב: ינון, זה קבוע בחוק, מה הבעיה?     

נעמה לזימי: השאלה היא מה עם הזדמנות שווה לילדים החרדים

גלעד קריב: זה קבוע בחוק, אתם מקבלים 100%

ינון אזולאי: בדיוק לא

ינון אזולאי:  בדיוק על ה-100% - - -     

גלעד קריב: תקבלו 100% לימודי ליבה, תקבלו 100% תקציב

משה גפני: נעמה, למה אין פה בהעברות, למה אין תקציב שהוא חלק מהעניין, משכורות למורות בתיכון החרדי שלומדים שמה לימודי ליבה מהחל ועד כלה?      

גלעד קריב: אני לא יודע

נעמה לזימי: הרב גפני, הגיע הזמן להכריז - - -     

משה גפני: הליבה זה לא - - -     

גלעד קריב: תכניסו את הרשתות לחינוך הממלכתי כמו שצריך וזהו

יצחק פינדרוס: זה לא קואליציוני - - -     

נעמה לזימי: הגיע הזמן אחת ולתמיד להחריג את הנומרטור מהסכמי שכר

נעמה לזימי:  כל פעם שנחתם פה הסכם שכר, אם זה עם העובדות הסוציאליות, עם המתמחים, עם נהגי תחבורה ציבורית, עם הכול, יש מנגנון שבולם

נעמה לזימי:  על שכר אני אהיה אתכם תמיד, אבל על מניעת שווין הזדמנויות בחינוך לילדים חרדים, בחיים לא נהיה אתכם

גלעד קריב: שהמורות תהיינה עובדות משרד החינוך, תקבלנה כמו כל מורה

נעמה לזימי: ואם אפשר גם מאוגדות תחת איגודי עובדים ששומרים עליהם יום-יום

משה גפני: עומר התחיל להגיד דבר חשוב, תני לו לסיים את זה

גלעד קריב: תן לי לשאול את השאלה, כי כבר עברנו נושא

משה גפני: אתן לך

משה גפני:  אבל עוד מעט אני לא אתן בגלל שאתה כל הזמן צועק

משה גפני:  עומר, תשלים בבקשה, אמרת דבר חשוב, אני מבקש שתחזור אליו

עומר רחמים: שוב: שר האוצר לא מרוצה מהקצב שבו התהליכים האלה מתקיימים

עומר רחמים:  כמובן לא מרצונו הרע של אף אחד

עומר רחמים:  סליחה, היושב-ראש?     

משה גפני: היועצת המשפטית אמרה לי משהו, אז שמעתי אותה

משה גפני:  בבקשה

עומר רחמים: טוב

עומר רחמים:      גם שר האוצר לא מרוצה מהקצב, ובעצם מהתהליך

עומר רחמים:  יש פה משהו בתהליך שצריך רגע לבחון אותו

עומר רחמים:  היות ואני חושב ששר האוצר בוודאי רואה בך שותף לתהליך הזה, אני חושב שזה תהליך שישרת בסופו של דבר את כולנו, את כל אזרחי ישראל

עומר רחמים:  לצערנו בתוך הכספים שמכונים כספים קואליציוניים, יש כספים שמגיעים לכל אזרחי ישראל ואין שום סיבה שהתהליכים האלה יהיו לא בהירים, לא ברורים, ויתעכבו מאוד ויפגעו בהרבה אנשים

משה גפני: תודה רבה

משה גפני:  גלעד קריב, שאלה קצרה

גלעד קריב: שאלה על הנושא שעסקנו בו

גלעד קריב:  מכיוון שעומר הגיב לקריאת הביניים שלי ואמר שהיא לא מדויקת, אז אני מבקש להבין וגם לפרוטוקול: האם אתם מכחישים את הטענה ששר האוצר ביקש מהדרגים המקצועיים לשנות את המסמך שהם הכינו

גלעד קריב:  אני יודע שלאחר מכן הוא צרף מסמך

גלעד קריב:  לפרוטוקול: האם ביקש או לא?     

משה גפני: תודה, השאלה ברורה

משה גפני:  התשובה?     

עומר רחמים: אדוני היושב-ראש - - -     

ינון אזולאי: זה לא היה קריאת ביניים, זה היה ברשות

משה גפני: תשובה קצרה בבקשה

עומר רחמים: חבר הכנסת קריב, שר האוצר ממש לא מבקש לשנות שום דבר

עומר רחמים:  אני מפנה את אדוני לעובדה שמי שאמור להביא את המכתב בפני הוועדה זה שר האוצר

גלעד קריב: עומר, אני יודע

גלעד קריב:  שאלתי הייתה אחרת

עומר רחמים: עניתי

גלעד קריב: האם התבקש מי מאנשי הדרג המקצועי של משרד האוצר לשנות נתונים בהצגה שלהם?     

עומר רחמים: איש לא ביקש לשנות

גלעד קריב: התשובה היא לא

גלעד קריב:  טוב

ינון אזולאי: כמו שאני מכיר את משרד האוצר, גם אם אתה מבקש הם לא עושים

גלעד קריב: כשיתקיים הדיון שהיושב-ראש מבקש לכנס, נשאל את אותה השאלה גם את דרגי המקצוע

משה גפני: התחלת לדבר על עצמך בלשון רבים?     

גלעד קריב: כן, תמיד

גלעד קריב:  אני מפלגה סוציאל-דמוקרטית

משה גפני: אני עובר לסדר היום, מספר פנייה לוועדה: 31 עד 33, משרד הפנים

משה גפני:  מי מציג את הפנייה הזו? בבקשה

תאיר ראבוחין: הפנייה התקציבית נועדה לתקצב סך - - -     

גלעד קריב: מי הגברת?     

תאיר ראבוחין: תאיר, רפרנטית באגף תקציבים

משה גפני: בבקשה

גלעד קריב: אבל זה משרד הפנים, לא?     

תאיר ראבוחין: נכון

משה גפני: לא, לא, היא ממשרד האוצר

גלעד קריב: אני יודע, אבל היא הרפרנטית לנושאי רווחה

גלעד קריב:  אבל הפרויקט עובר דרך משרד הפנים, אז למה לא הרפרנט של משרד הפנים מציג זאת?     

מיכל שיר סגמן: אגב, בכלל לא ברור אם פנים או רווחה

גלעד קריב: זה רווחה או פנים? אני לא מצליח להבין

משה גפני: אני מבקש לא לענות

משה גפני:  תשמעו, יש לו מאגר של שאלות שאני לא יודע מאיפה הוא הביא

משה גפני:  תענו על הפנייה

משה גפני:  תסבירו לחברי הוועדה

משה גפני:  זכותכם להחליט מי מציג את זה ואני שמח שאת מציגה את זה

משה גפני:  בבקשה

תאיר ראבוחין: הפנייה נועדה לתקצב 400,000,000 ש"ח למשרד הפנים בתוכנית 062001 עבור חלוקת תווי מזון, בהתאם לסיכומים הקואליציוניים שנחתמו מול מפלגת ש"ס

משה גפני: אוקיי

משה גפני:  אדוני השר בבקשה

משה גפני:  תכף אתן גם למירב כהן לדבר בעניין הזה, אבל הייתה שאלה לגבי העניין של ניצולי השואה

משה גפני:  אם אתה יכול גם להתייחס לעניין הזה בגלל שכולנו – אני מברך על התהליך הזה, אני חושב שהוא תהליך חיוני וחשוב

משה גפני:  אני רוצה שתתייחס אם אתה יכול בבקשה

הפנים משה ארבל: אדוני היושב-ראש, אם מקובל עליך, במסגרת הדיון, בגלל שאני לוקח ברצינות רבה מאוד את דברי חברי הכנסת בוועדה, אקח דף ועט, נעשה סבב שאלות ואז אתייחס באופן גורף לכלל השאלות, שאלה-שאלה, תשובה-תשובה

משה גפני: בסדר

משה גפני:  מירב כהן, בבקשה

מירב כהן: תודה

מירב כהן:  אשמח רגע לשטוח את הנושאים השונים

מירב כהן:  באופן מאוד ענייני, ואתה רואה שאני לא קוראת קריאות ביניים

משה גפני: מאה אחוז

מירב כהן: קודם כל הנושא של ביטחון תזונתי חשוב ביותר ואני מברכת על העיסוק בנושא החשוב הזה

מירב כהן:  יישר כוח על זה

מירב כהן:  אבל אי אפשר להגיד שמתייחסים לחברי הכנסת ברצינות ולא מביאים לדיון כזה את הנוסח הכתוב של מי מקבל מה

מירב כהן:  עד לרגע הזה, אני אומרת לבושתי, אני מתקשרת לעיתונאים כדי לקבל טיוטות שהודלפו ולהבין על איזה אמות מידה מדובר

מירב כהן:  מילא אנחנו, אולי חברי הכנסת לא כל כך חכמים, אבל יש משרדי ממשלה שצברו מומחיות בנושא הזה

מירב כהן:  משרד הרווחה מנהל מיזם לביטחון תזונתי כבר שנים רבות עם הרבה ידע

מירב כהן:  משרד הבריאות מומחה בנושא של ביטחון תזונתי

מירב כהן:  בואו נעשה עבודה שהיא מערכתית

מירב כהן:  והדרך הזו שתכלס אף אחד פה ממי שהולך להצביע היום על ההעברה התקציבית לא יודע על מה הוא מצביע כי הוא לא קיבל משהו כתוב

מירב כהן:  אנחנו ניזונים מתקשורת שלפעמים היא מוטעית

יונתן מישרקי: יש לך את הפנייה

מירב כהן: לא

מירב כהן:  אין את הפנייה

מירב כהן:  אין את התקנות

משה גפני: רגע, לא דיאלוג

משה גפני:  נמצא פה האיש הבכיר ביותר בעניין הזה והוא ישיב

מירב כהן: ואני חושבת שבכלל שיטת העבודה הזו שבסוף יש לנו משרד רווחה – אף משרד לא ממשלתי הוא לא מושלם ולא נטול בעיות, אבל יש לנו משרד רווחה, יש לנו ביטוח לאומי, המערכות האלה יודעות לזהות נזקקים, ללוות נזקקים, להעביר להם כספים לחשבון הבנק על בסיס יום-יומי

מיכל שיר סגמן: להחליף את הקריטריונים - - -     

מירב כהן: אנחנו בעצם באים ועוקפים את כל מערך הרווחה של מדינת ישראל והולכים למשרד אחר שזה בכלל לא המומחיות שלו

מירב כהן:  זה יוצר מדינה בתוך מדינה

מירב כהן:  זה דבר שמעורר הרבה מאוד קשיים

מירב כהן:       אני רוצה עכשיו לדבר על שורדי השואה

מירב כהן:  אנחנו רואים שיש פה רק 3,000 שורדי שואה – שוב, לפי מה שפורסם בתקשורת, אשמח שתתקנו אותי – שיקבלו את התווים האלה

מירב כהן:  בעצם בחרו את אלו שיש להם אחוזי נכות נמוכים מ-50%

מירב כהן:  אלה שיש להם חוזי נכות גבוהים מ-50% מקבלים קצבה גבוהה יותר, אבל הם לא עשירים, הם מקבלים קצבה גבוהה יותר כיוון שיש להם הוצאות גבוהות יותר, הם צריכים מטפל, הם צריכים תרופות, הם צריכים את הכסף כדי להשתמש לאורח החיים היום-יומי שלהם

מירב כהן:  לא נכון בעיני להפלות אותם

מירב כהן:       בנוסף, הרי יש שתי קבוצות של שורדי שואה, יש מקבלי קיצבה חודשית ויש מקבלי מענק שנתי שמקבלים רק פעם אחת בשנה כסף מהמדינה, לא מקבלים כל חודש

מירב כהן:  הקבוצה הזו שמקבלת סיוע רק פעם אחת בשנה, אינה כלולה בתוך הפרויקט; מדוע? רוב האנשים שם חיים מתחת לקן העוני

מירב כהן:  כשהיינו בממשלה הגדלנו להם לפחות את המענק השנתי, אבל המיזם הזה פוסח עליהם

מירב כהן:  ובעיני זה עוול

משה גפני: תודה

מירב כהן: רגע, לא סיימתי

מירב כהן:  יש לי עוד הערות ענייניות

מירב כהן:  לגבי הקבוצה של מקבלות המזונות, וזה אחרי הדיונים שקיימנו בוועדה שלי, באמת, שר הפנים היה קשוב והכניס אותן לקבוצה שיקבלו את התלושים

מירב כהן:  אגב, הן גם מקבלות מזונות והן גם זכאיות להבטחת הכנסה

מירב כהן:  זאת אומרת זה רק מי שמקבלת מזונות והיא בהכנסה נמוכה

מירב כהן:  אבל, הפלו את הילדים שלהם

מירב כהן:  אימא שמקבלת מזונות, רק שני ילדים יוכלו לקבל את התשלומים בעוד משפחה אחרת שזכאית להנחה על פי מבחני ארנונה, יכולה לקבל עד שמונה ילדים

מירב כהן:  מדוע להפלות את האימא הזו ואת הילדים שלה אל מול משפחה אחרת? זה פער משמעותי

מירב כהן:  למשל, אם יחידנית עם ארבעה ילדים תקבל 750 שקלים, משפחה עם ארבעה ילדים תקבל 1,500 שקלים – מדוע ההפליה הזו?      אני גם לא חושבת שמי שזכאי להבטחת הכנסה צודק לתת לו רק 50% משווי התלוש

מירב כהן:  אין הצדקה לזה, הם גם אנשים מעוטי יכולת, ולא צריך להעניש אותם

מירב כהן:  ונקודה אחרונה שלא נוגעת לזכאים אלא נוגעת לאופן החלוקה: אנחנו יודעים שבפעמים הקודמות שהאירוע הזה קרה באמצעות המנגנונים של משרד הפנים בתקופת הקורונה, היה קושי גדול במימוש

מירב כהן:  והנתונים לימדו שהרבה מאוד אנשים זכאים, לא קיבלו את מה שמגיע להם כיוון שהם נדרשו לבוא באופן אקטיבי ולמלא טופס ולעשות הליך של מיצוי זכויות כזה

מירב כהן:  אני מקווה שהפעם הפקנו לקחים

מירב כהן:  אני רק אומרת שכשעושים דברים כל כך מהר, זה יקשה על היכולת להגיע לכולם

משה גפני: תודה רבה

משה גפני:  נעמה לזימי, בבקשה

נעמה לזימי: תודה רבה

נעמה לזימי:  חוץ מהקריטריונים שאני רוצה להעיר על זה, זה לא מכבד את מעמד הכנסת שאנחנו נמצאים פה בדיון הזה, בלי שהנתונים המלאים בידנו ואפשר להעיר הערות בונות ואפילו לגיטימיות כשאין את הקריטריונים

נעמה לזימי:  לא אחזור על דברים שמירב אמרה, אני כן רוצה לתאר פה מסלול שהוא בעייתי מאוד בעיני במה שקורה בכל הסיפור של ביטחון תזונתי

נעמה לזימי:  וזאת אכן אחת הסוגיות הכי כואבות שישנה באוכלוסיות בעוני, והיא גם מגלמת את אחריות המדינה, את החובה שלנו לסיפור הכי בסיסי שיש, ממפעל ההזנה ועד לביטחון מזון, ובטח בכל מה שקשור לתלושי מזון והבטחת הכנסה

נעמה לזימי:       מה שקורה כאן לממשלה הזאת הוא ציר מחבר עד לנקודה הזאת עד הלום

נעמה לזימי:  יש רשות לביטחון תזונתי

נעמה לזימי:  רשות עצמאית

נעמה לזימי:  היא הביעה ביקורת לגיטימית מתוקף היותה רשות עצמאית שצריכה לבקר, על הכוונה הראשונית עוד בהסכמים הקואליציוניים לתלושי מזון שלא דרך משרד הרווחה

נעמה לזימי:  זה לא סוד שהשרים שכנראה אני הכי מעריכה בממשלה הזו ואולי היחידים, אלה שר הפנים והבריאות ושר הרווחה

נעמה לזימי:  ואני עדיין רוצה להגיד שאני מאוכזבת ממה שקורה כאן

נעמה לזימי:  יש משרד שבנה דיסציפלינה שנשענת על מחקר ארוך שנים, יחד עם אקדמיה, ארגוני חברה אזרחית, עם כל המומחים שישנם, איך ממצים זכויות לביטחון תזונתי

נעמה לזימי:  הבעיה היחידה של המשרד בהיבט הזה זה תקציבית

נעמה לזימי:  תמיד הוא צריך להוציא מהשיקול בגלל שאין מספיק כספים למיזם, לפרויקט, זה מאבק ארוך שנים, להכניס לבסיס תקציב את כל מי שבתוך דוח העוני, נמצאים באי-ביטחון תזונתי או אי-ביטחון תזונתי חמור, ויש כאן רבדים לדבר הזה

משה גפני: לזה בין היתר התכוון עומר, שהשר רוצה - - -     

נעמה לזימי: לא, רגע, הרב גפני, אני רוצה להסביר מה קורה כאן כי זה מהלך הרבה יותר מורכב

נעמה לזימי:      אתם מעבירים את זה למשרד שהוא לא מומחה בתחום, עם קריטריונים שלאו דווקא יביאו את הזכאים לקבל

נעמה לזימי:  זאת אומרת גם אוכלוסיות אולי - - - יש מצב שאנשים בכלל לא זכאים יקבלו תלושי מזון וזכאים, עניים מרודים, לא יקבלו

נעמה לזימי:  ומה קורה בנוסף בציר מקביל של חוק משותף של ינון העביר והצמדתי אליו את החוק, החוק להקמת רשות העוני? בתוך החוק, בטיוטה – זה משהו שאני מתחלחלת ממנו – מבטלים את הרשות לביטחון תזונתי בגלל הביקורת שלה כרשות עצמאית ומייצרים קריטריונים בתוך החוק שממש מוזילים גם את - - -      ראיתי את תנאי הסף למכרז, איזה בן אדם עם כישורים יגיש בכלל למכרז כזה

משה גפני: נעמה, אנחנו לא עוסקים בחוק

נעמה לזימי: לא, אני רוצה להגיד מה קורה כאן: ביטול המועצה לביטחון תזונתי

נעמה לזימי:  חוק שבאמת לוקח את זה בפנים ובאמת מצמצם את הנושא החשוב הזה והעברת הדיסציפלינה למשרד לא מומחה

נעמה לזימי:  כל הדברים האלה שקורים כאן זה חלם

נעמה לזימי:  הכול צריך להיות ברווחה

נעמה לזימי:  הם המשרד המומחה לנושא הזה

נעמה לזימי:  למה לעוות? זה על הגב של הכי חלשים

נעמה לזימי:  למה שאנשים לא זכאים יקבלו תלושי מזון ומי שזכאי ולא מגיע למיצוי זכויות בגלל תנאי החיים שלו הקשים, הוא לא יקבל את המזון? אנחנו נכנסים לחג הכי יקר שהיה בישראל, הרב גפני, לא היה חג כזה, שברתם את השיא של פסח עם עליות המחירים

נעמה לזימי:  האוכלוסיות הכי מוחלשות יישארו בחוץ

נעמה לזימי:  תתאפסו על עצמכם

משה גפני: תודה רבה

משה גפני:  מיכל שיר, בבקשה

מיכל שיר סגמן: תודה רבה

מיכל שיר סגמן:  אשתדל לא לחזור על הטיעונים של חברותיי

מיכל שיר סגמן:  שוב, אי אפשר להתעלם מהעובדה שהסעיף נמצא בתוך משרד הפנים ולא במשרד הרווחה

מיכל שיר סגמן:  אני כן תומכת במה שחברתי אמרה, זה חלם, זה לא הגיוני

מיכל שיר סגמן:  המנגנון שבוחנים את הקריטריון לפי מדד הארנונה שהוא פשוט נוח למשרד הפנים

מיכל שיר סגמן:  המדד נקבע כי זה מה שנוח לדרעי, לא מה שנוח למדינת ישראל

מיכל שיר סגמן:  בסוף, אי אפשר להשתמש בקריטריון שנוח למשרד הפנים למשהו שמשרד הרווחה הוא זה שצריך לעשות

מיכל שיר סגמן:  זה מחזיר את כולם

מיכל שיר סגמן:  זה פשוט יפגע בשכבות החלשות

מיכל שיר סגמן:       הן כבר חזרו על הכול, לא אחזור ולא אלאה

מיכל שיר סגמן:  כן הייתי רוצה לבקש דיון נוסף ומפורט בנושא הזה

מיכל שיר סגמן:  אין לנו את הכלים כדי לשאול את השאלות

מיכל שיר סגמן:  פשוט תתנו חומרים

מיכל שיר סגמן:  כמו שאמרו כאן, אנחנו ניזונים מהתקשורת

מיכל שיר סגמן:  תודה

משה גפני: תודה רבה

משה גפני:  חבר הכנסת דלל

אליהו דלל: אני רוצה לפרגן לשר הפנים משה ארבל שהוא גם שר הבריאות

אליהו דלל:  אני חושב שהוא אחד השרים - - - תראו, אנחנו מדברים על הרבה מאוד דברים שהם חשובים, אבל לא ראיתי הצעה מהקואליציה באיזו צורה לחלק את הכסף

אליהו דלל:  תביאו הצעה

מירב כהן: נתנו הערות בונות

אליהו דלל: לא הערות, אני מדבר על הצעה

מירב כהן: הבאנו הצעה

נעמה לזימי: משרד הרווחה עם הקריטריונים שלהם

אליהו דלל: סליחה, אני מדבר על הקריטריונים

אליהו דלל:       בכל מקרה, אני חושב שהשר ארבל הוא אחד השרים הטובים שיש לנו, הוא גם שר הבריאות, אני מאוד מעריך אותו וטוב שהוא פה

אליהו דלל:  תודה רבה

משה גפני: תודה רבה

משה גפני:  חבר הכנסת גלעד קריב

מירב כהן: דלל, לא הבנתי, אז אתה חושב שזה בסדר שאותם שורדי שואה לא יקבלו?     

משה גפני: לא, אין דיאלוג עכשיו

מירב כהן: אני לא מבינה, מה זה קשור? זה גם לא אישי לארבל

משה גפני: בסדר, הבנו, אנחנו שומעים את הטענות, יענה השר

משה גפני:  חבר הכנסת גלעד קריב, בקצרה בבקשה

גלעד קריב: אדבר בקצרה

גלעד קריב:  לפני השאלות לשר, אני רוצה לשאול אותך אדוני היושב-ראש – האם לדיון הזה הוזמנו נציגי המועצה לביטחון תזונתי? זה גוף סטטוטורי שעל פי חוק הוא זה שאמון על תחום הביטחון התזונתי ודומני שלא ניתן להצביע מבלי שנשמע קודם כל את עמדת המועצה

משה גפני: רשמנו את מה שאמרת

גלעד קריב: שאלה שנייה: האם נמצא כאן מעבר לרפרנטית של תחום הרווחה, האם נמצאים כאן נציגי משרד הרווחה, הדרג המקצועי של משרד הרווחה כדי שנשמע את עמדתם? זה המשרד הממשלתי שמופקד על תחום הביטחון התזונתי

גלעד קריב:  אני מבקש לקבל את חוות דעתם המקצועית לפני ההצבעה

מירב כהן: הם לא מכירים את הפרויקט

גלעד קריב: בסדר

גלעד קריב:  אז או שנאמר לפרוטוקול שאנחנו מאשרים את זה מבלי חוות הדעת של המועצה לביטחון תזונתי שזה לא NGO, זה גוף סטטוטורי

גלעד קריב:       אדוני, אני חושב שאין ביננו ויכוח שהתמיכה בתחום הביטחון התזונתי הוא חשוב מאוד וגם אני מצטרף לברכות לאותן מפלגות בקואליציה שהציבו את הנושא הזה, בין השאר במסגרת ההסכמים הקואליציוניים ואני לא אומר את זה בציניות

גלעד קריב:  אני בטוח שגם הם היו מעדיפים שזה יהיה בבסיס התקציב ולא כספים קואליציוניים ובעניין הזה כולנו מאוחדים

גלעד קריב:  אבל אני בטוח שנציגי אותן סיעות - - -     

משה גפני: אתה אל תעשה איחודים פה

גלעד קריב: בסדר גמור, אל תדאג

נעמה לזימי: אני בטוחה שאתה מעדיף אותם

גלעד קריב: אל תדאג

גלעד קריב:       אני בטוח שגם השר מסכים שהקריטריון המרכזי צריך להיות הכנסה פר נפש

גלעד קריב:  ומקובל עלי שנושא ההנחות בארנונה זה מעין מנגנון מסייע, כי מטבע הדברים ההנחות בארנונה בין השאר נקבעות על פי הכנסה פר נפש

גלעד קריב:  ואנחנו יודעים את היתרון במנגנונים אוטומטיים שאתה יודע שכבר נקבעה זכאות אז אתה יכול להעביר

גלעד קריב:  ולכן מקובל עלי שאחד מן המסלולים שאפשר להשתמש בהם זה גם פרמטרים של הנחה בארנונה

גלעד קריב:  אבל תקנו אותי אם אני טועה אדוני השר, אני מזכיר שאין חובה בחוק שמוטלת על הרשות לקבוע הנחות

גלעד קריב:  הרשות לא יכולה לקבוע הנחה שהיא לא במסגרת התקנות של ההנחות – אבל ההחלטה היא החלטה אוטונומית של הרשות

גלעד קריב:  אנחנו נמצאים במצב שבו על פניו יכולות להיות משפחות ברוכות ילדים שמגיע להם אבל הם נמצאות ברשות מקומית שבכלל לא קבעה את המסלול

גלעד קריב:  אז איך מתמודדים עם העניין הזה? או שזו זכות שעומדת לאזרח בגלל גובה ההכנסה או שלא, מה זה תלוי אם הוא חי במועצה שכבר קבעה הנחות בארנונה או לא

משה גפני: תודה רבה

משה גפני:  אני רק רוצה להגיד לך שבטאבלטים שר הפנים העלה את אמות המידה והם נמצאים בטאבלטים של חברי הכנסת

גלעד קריב: בסדר גמור

גלעד קריב:  לא כולנו - - -     

משה גפני: גלעד, אתה חורג

גלעד קריב: שאלות, שאלות

משה גפני: לא בסדר

משה גפני:  שאלות אפשר לשאול מה נשתנה

גלעד קריב: אדוני, שאלה שנייה

גלעד קריב:  אני פשוט נותן לך זמן להזמין את נציגי המועצה לביטחון תזונתי

משה גפני: בסדר, בסדר

גלעד קריב: אדוני השר, השאלה השנייה: מה הצידוק להפרדה בין שתי מדרגות הסיוע של 100% ו-50%? אם קבענו איזשהם פרמטרים לקבלת תלושי המזון והבסיס המרכזי הוא הכנסה פר נפש, אז מה זה משנה איך אנחנו מחשבים את הזכאות? ברגע שקבענו את הזכאות, תנו את אותו סכום של תלושי מזון פר נפש

גלעד קריב:      שאלה שלישית

משה גפני: אחרונה

גלעד קריב: יש לי גם רביעית

משה גפני: לא

משה גפני:  רביעית תשאל בסעיף הבא

גלעד קריב: זה ענייני

משה גפני: בסדר, אתה אמרת אמות מידה, התחלנו באמות מידה

גלעד קריב: אתה לא רוצה אותי בסעיף הבא, תאמין לי

גלעד קריב:  אלך לכלכלה

משה גפני: אני רוצה אותך פה - - -     

ינון אזולאי: נעצור פה

גלעד קריב: שנייה, ברוח חודש אלול, הרב גפני, ריגשת אותי

משה גפני: לא, זאת הייתה טעות

משה גפני:  שכחתי עם מי אני מדבר

גלעד קריב: שערי תשובה לעולם לא ננעלים

משה גפני: האמת היא שכדאי שתגיד את זה לעצמך

משה גפני:  זה דווקא רעיון לא רע

גלעד קריב: אני אומר את זה לעצמי כל יום

גלעד קריב:  אדם תמיד צריך להזכיר לעצמו לחזור בתשובה

גלעד קריב:      אדוני, השאלה השלישית והעניינית: מדוע ישנם כאן קטגוריות שבהם מראש אנחנו קובעים שהתלושים ניתנים רק להורה או להורים ולא לילדים?     

משה גפני: זה כבר נשאל

גלעד קריב: בסדר

גלעד קריב:  שאלה אחרונה: איך אדוני מתכוון להתמודד עם הסיפור הזה של האחוזים הנמוכים של מיצוי הזכות במקרה שאין העברה אוטומטית או קביעת זכאות אוטומטית? יש לנו נתונים מהפיילוט הקודם שלכם

גלעד קריב:  אנחנו רואים למשל את הפערים בין אחוז המיצוי בישובים הערבים ובישובים לא ערבים שנמצאים באותו אשכול סוציו אקונומי והכול נובע מהסיפור של האוטומיזציה של הזכות

משה גפני: תודה רבה

משה גפני:  חבר הכנסת פינדרוס, ביקשת לדבר? בבקשה

יצחק פינדרוס: אני מצטרף לברכות

יצחק פינדרוס:  כמי שהיה בעבר בשלטון המקומי, אני חייב לומר שהלוואי שמשרד הרווחה היה ערוך כמו שהמנגנון האוטומטי של משרד הפנים באמצעות העיריות ערוך

יצחק פינדרוס:  זה פשוט מנגנון הרבה יותר יעיל

יצחק פינדרוס:  קשה לראות אנשים שנופלים בין הכיסאות, יש שנופלים, אני לא אומר שאין, אבל הרבה פחות מאשר אם זה היה עובר דרך הביטחון התזונתי

יצחק פינדרוס:  וכמו שאמרו קודם - - -     

גלעד קריב: זה לא נכון לגבי הביטוח הלאומי

יצחק פינדרוס: אני מזכיר - - -     

גלעד קריב: תזמינו את מנכ"ל הביטוח הלאומי, שממלא מקום המנכ"לית, היא תאמר לך שהם ערוכים הרבה יותר טוב

משה גפני: חבר הכנסת קריב, זה לא בסדר מה שאתה עושה

משה גפני:  אי אפשר

משה גפני:  זה לא בסדר

גלעד קריב: אני מתנצל

גלעד קריב:  אתה צודק

משה גפני: אתה רגיל אולי בוועדות אחרות

גלעד קריב: מודה ועוזב ירוחם

גלעד קריב:  מתנצל

יצחק פינדרוס: אני מזכיר שגם יש כסף קואליציוני די נכבד לביטחון התזונתי שמתעכב במה שאמר מקודם עוזר שר האוצר, באותו מנגנון שאין לו שום הסבר הגיוני, אבל לצערנו הרב זה שם

יצחק פינדרוס:  אם רוצים מנגנון זריז, יעיל, שאנשים יוכלו לקבל כסף לפני החגים – כן זה חג יקר – אז זה המנגנון היעיל והטוב ביותר שיש

יצחק פינדרוס:  נכון שיש חסרונות, בכל מנגנון יש חסרונות, אבל באופן יחסי הוא עם הרבה פחות חסרונות, זה נוח אולי פוליטית

יצחק פינדרוס:       אדוני השר, גם בתקופת הקורונה יש נושא שנידון בוועדה כמה פעמים והוא שאין רישום ברשות האוכלוסין לכל בעלי ויזת הסטודנט

יצחק פינדרוס:  איך אתם מתכוונים להיערך לזה והאם לדרוש מהעיריות - - -     

מירב כהן: אפשר שוב?     

יצחק פינדרוס: בעלי ויזות סטודנט שגרים בארץ ומעוטי יכולת

גלעד קריב: אזרחים של מדינות זרות צריכים לקבל את תלושי המזון כשיש אזרחים ישראלים?     

יצחק פינדרוס: אם הם תושבי ישראל

יצחק פינדרוס:       אני אומר מי שמגיע לו כתושב ישראל על פי חוק, אני לא מדבר על מי שהוא לא

יצחק פינדרוס:  מי שמגיע לו כתושב ישראל על פי חוק

משה גפני: רק על פי חוק

יצחק פינדרוס: על פי חוק כתושב ישראל

יצחק פינדרוס:  האם אתם תדרשו מהעיריות לפחות להעביר את הנתונים האלה? האם אתם מתכוונים להיערך לזה?     

משה גפני: תודה רבה

משה גפני:  אדוני השר - - -     

גלעד קריב: אם הוא תושב אז הוא רשום בעיריות

גלעד קריב:  אם הוא תושב אז הוא מקבל הנחה בארנונה

הפנים משה ארבל: מכובדי יושב-ראש הוועדה, חבריי חברי הכנסת, ראשית אקדים התייחסות טכנית: תוך כדי הדיון, ההערות שניתנו מחברי הכנסת לעניין אמות המידה לא מצאו חן בעיני

הפנים משה ארבל:  השקיפות היא ערך עליון מבחינתי בסוגיה הזו

הפנים משה ארבל:  בדקתי את זה תוך כדי הדיון, והדרג המקצועי העביר את הפנייה לוועדה, בצירוף אמות המידה החתומים

הפנים משה ארבל:  בנוסף, אתמול עלו אמות המידה לאתר משרד הפנים לטובת - - -     

משה גפני: סליחה אדוני השר, מתי זה הגיע לפה – אנחנו חילקנו את זה בין חברי הכנסת

הפנים משה ארבל: אין בעיה

הפנים משה ארבל:  אני אומר שעוד קודם, ובנוסף עלה אתמול לאתר משרד הפנים לטובת כלל הציבור

הפנים משה ארבל:  ובנוסף, כפי שצוין כאן בעקבות ההערה, זה עלה לכל המכשירים של חברי הוועדה כדי שבאמת יוכלו להתרשם ולעיין בזה

הפנים משה ארבל:  השקיפות חשובה מאוד ומשמעותית מאוד

הפנים משה ארבל:       כפי שצוין, מדובר כאן על כספים קואליציוניים ואני רוצה בהזדמנות הזו לברך את יושב-ראש תנועת ש"ס, הרב אריה דרעי, שעשה מעשה אמיץ

הפנים משה ארבל:  הוא החליט וקיבל החלטה אמיצה וחשובה, במקום לקחת מיליארד שקלים קואליציוניים לטובת ארגונים ועמותות חשובים ככל שיהיו, החליט באופן אמיץ, הבטיח הבטחת בחירות וקיים אותה, לתת את הכסף הזה לאוכל, לפה של אזרחי ישראל העניים ביותר, הנזקקים ביותר

הפנים משה ארבל:       אני באמת חושב שהדיון הזה הוא הזדמנות ליצירת שיח של קונצנזוס

הפנים משה ארבל:  יש לנו הרבה מאוד חלוקי דעות על מהותה של המדינה היהודית ועל האופי שלה, ועל השבת בפרהסיה שלה

הפנים משה ארבל:  והרבה דברים שכנראה קואליציה ואופוזיציה לא יסכימו

הפנים משה ארבל:  אני חושב שאם אנחנו יחד נוכל לקחת את הערכים של "כי תראה ערם וכסיתו", "ועניים מרודים תביא בית", "ומבשרך לא תתעלם" – כל אלה ערכים יהודיים

הפנים משה ארבל:  ואנחנו נמקד את המאבק שלנו על זהותה היהודית של המדינה

הפנים משה ארבל:  באותם ערכים אנחנו נוכל לייצר קונצנזוס

הפנים משה ארבל:  כמובן שבמשך הדורות, בחרו לקרוא לערכים כאלה סוציאליים וזה לא שזה פסול, ולאחרים קפיטליסטים

הפנים משה ארבל:  אבל אם בסוף אנחנו נצליח לייצר באמת מאבק על זהותה היהודית של המדינה ביכולת שלנו יחד להסתכל על החלשים ביותר בחברה, על כאלה שאין להם סיכוי בכלל לחלום, שלא לדבר על להגשים חלומות – נוכל לייצר כאן קונצנזוס רחב ומשמעותי

הפנים משה ארבל:  אדוני היושב-ראש, אני חושב שזאת הזדמנות לייצר כאן שיח מרפא

הפנים משה ארבל:  דווקא לקחת את הסוגיה הזו שהיא שנויה במחלוקת ולמרות שהיא שנויה במחלוקת, אני באופן אישי ראיתי ערך עצום לקיים גם שיחות אישיות, גם עם חברי אופוזיציה וחברות אופוזיציה, שכן באופן לגיטימי תקפו את התנהלות הממשלה וזו זכותם והם צריכים לעשות את זה כי כך מתנהל משטר דמוקרטי

הפנים משה ארבל:  ועדיין אני אומר קודם כל לפני שאתייחס שאלה, שאלה, שאני שם את הראש בלילה על הכרית אחרי אמות המידה הללו, שעברו כמובן את חוות דעתה של המשנה ליועצת המשפטית לממשלה, עורכת הדין אביטל סמפולינסקי אחרי דיונים רבים מאוד שבחלקם גם השתתפתי

הפנים משה ארבל:  אני ישן טוב בלילה שאנחנו באמת עושים, גם אם לא את הדבר המושלם ביותר, אבל אנחנו מזיזים את ההגה לכיוון נכון שנותן מענה, מענה משמעותי לאנשים חלשים ביותר, לאנשים שיש להם כרונולוגיה של עוני, ולעוני אין כיפה, אין עדה, אין צבע, אין גזע

הפנים משה ארבל:  ומבחינתי ילד הוא ילד, ואם הוא רעב וגם אם הוא גר בחורה, בטירה, בקרית שמונה, במודיעין עילית, הוא צריך לזכות לאותה נקודת פתיחה שמאפשרת לו לחלום ולהגשים חלומות

נעמה לזימי: יפה

הפנים משה ארבל: אחרי הדברים האלה אני מבקש להתייחס לנקודות שעלו

הפנים משה ארבל:  כפי שציינתי, נוסח אמות המידה הופץ לעיונם של חברי הכנסת

הפנים משה ארבל:  ואקדים ואומר: הסיבה שזה במשרד הפנים, הביקורת במקומה, משרד הפנים לכאורה אמור לבצע משימות רבות אחרות והוא מבצע – לרבות מבצע הדרכונים המוצלח שבוצע לאחרונה, בחירות מוניציפליות לרשויות המקומיות; מענק איזון, הרבה מאוד אתגרים שישנם ומונחים לפתחו של משרד הפנים וכן, במצבת כוח האדם היעיל מאוד, טוב מאוד ומצוין

הפנים משה ארבל:  ואני רוצה לציין כאן גם את יוסי בנבנישתי ואת איתן כהן, עובדים מסורים שעבדו כאן יומם וליל לטובת הפרויקט הזה

הפנים משה ארבל:  ימי שישי, ממש עד השעות של לפני כניסת השבת וממוצאי שבת

הפנים משה ארבל:  והסוגיות הללו לכאורה באופן טבעי, מקומם הטבעי הוא משרד הרווחה

הפנים משה ארבל:  אני אומר את זה, אני לא מסתתר

הפנים משה ארבל:  לצד הדברים הללו, בשנת 2023, היינו וקיים כרגע בהמשך לתקופת הקורונה, מכרז

הפנים משה ארבל:  מכרז מאושר שמאפשר המשך התקשרות בלא צורך ביציאה למכרז אל מול שני גופים

הפנים משה ארבל:  אני רואה פה כאן את נציג פתחון לב אלי כהן, ואשל ירושלים

הפנים משה ארבל:  שני הגופים הללו זכו במכרז בתקופת הקורונה שניתן להמשיך את ההתקשרות הקיימת על פי דין גם בשנת 2023

גלעד קריב: לחלוקת תלושי המזון

הפנים משה ארבל: כן

הפנים משה ארבל:  אני על זה מדבר

הפנים משה ארבל:      היכולת שלנו לבצע את המשימה החשובה הזו בשנת 2023 הייתה אך ורק על ידי המשך אותה התקשרות

הפנים משה ארבל:  במידה והיינו יוצאים למכרז חדש באופן טבעי לוחות הזמנים היו כאלה שהיו גוררים אותנו ל-2024

הפנים משה ארבל:  הבירוקרטיה הזו, לצד אנשים רעבים, אני חושב שבשיקולי הצורך שלנו לתת מענה לאותה אוכלוסייה ענייה מאוד, הייתה חשיבות רבה לבצע את זה בשנת 2023

הפנים משה ארבל:  וכן, באותה החלטת ממשלה סוכם שתהיה ועדת מנכ"לים שתכריע לגבי שנת 2024 שבה גם יצטרך לצאת מכרז חדש

הפנים משה ארבל:  אני מניח שבשנת 2024, אני גם ממש לא אזיל דמעה ואפילו אשמח אם אותה ועדת מנכ"לים מקצועית תמליץ על העברת התחום למשרד הרווחה

הפנים משה ארבל:  כך צריך להיות

הפנים משה ארבל:  כרגע בשנת 2023, כדי לבצע את זה השנה, אנחנו נאלצים לבצע את זה ממשרד הפנים, למרות שאין תוספת כוח אדם והצורך באמת לבצע את זה לצד משימות רבות אחרות

משה גפני: אם נאשר את זה, אתם תוכלו לבצע את זה לפני החגים?     

הפנים משה ארבל: כן, בהחלט

הפנים משה ארבל:  נערכנו לכך מבעוד מעוד מבחינה מקצועית

מיכל שיר סגמן: המנגנון נשאר ארנונה למרות שזה יצא ממשרד הפנים

יצחק פינדרוס: ועדת המנכ"לים צריכה לבדוק

הפנים משה ארבל: אני מתייחס לכל השאלות

הפנים משה ארבל:  ראשון-ראשון, אחרון-אחרון

הפנים משה ארבל:      לשאלתה של חברת הכנסת מירב כהן בנוגע למספר שורדי השואה, האם 3,000 או 15,000

מירב כהן: אני לא יודעת מה זה אותם 15,000, אף פעם לא הבנתי את הנתון הזה

מירב כהן:  יש  הרבה יותר שורדים

הפנים משה ארבל: זה נתון שהוצג בפנינו

הפנים משה ארבל:  הנתון שהוצג בפנינו גם על ידי המוסד לביטוח לאומי היה בנוגע למספרם של ניצולי שואה בהגדרתם ניצולי שואה נזקקים

הפנים משה ארבל:  כפי שכולנו זוכרים, בתקופת הקורונה הייתה ביקורת על הממשלה שזרקה כסף מהליקופטר, שבעצם חילקה כסף לכל אדם, לכל אזרח, גם אני כחבר כנסת קיבלתי את המענק מביטוח לאומי למרות שלא הייתי צריך אותו

הפנים משה ארבל:  לא הייתה שום הצדקה לתת אותו למי שלא זקוק

הפנים משה ארבל:  והמטרה המרכזית בקריטריונים הללו, באמות המידה שמונחים כאן היום בפני חברי הוועדה, זה לדייק את הסיוע לנזקקים ביותר

הפנים משה ארבל:       מבחינת מדדי עוני: מדדי עוני נקבעים גם על ידי מדדים בין-לאומיים, וגם יש מדד מאוד פשוט ובסיסי שאומר: הכנסה נמוכה ביותר לנפש

הפנים משה ארבל:  המדד של הארנונה כעיקרון, הוא מדד שמודד את ההכנסה הנמוכה ביותר לנפש

הפנים משה ארבל:  בממוצע כ-1,700 שקלים לנפש, שזו הכנסה לנפש נמוכה יותר מאשר הזכאות להבטחת הכנסה

הפנים משה ארבל:  כאשר אנחנו מדברים על מקבלי הבטחת הכנסה – כן, מדובר באנשים עניים

הפנים משה ארבל:  האנשים העניים שמקבלים הבטחת הכנסה, אבל הם עניים פחות מאנשים שמקבלים ממוצע של 1,700 שקלים לחודש

הפנים משה ארבל:  במענק הבטחת הכנסה שניתן לאותה אוכלוסייה ענייה, ניתן הסיוע על ידי הביטוח הלאומי אך ורק לבני הזוג או אם משפחה חד-הורית ולשני הילדים הראשונים

הפנים משה ארבל:  הילד השלישי והלאה לא מקבל את אותו סיוע משיקולי עלות שולית פוחתת

הפנים משה ארבל:  ככל שישנם יותר ילדים, בעצם מבחן הסיר, אפשר לבשל גם לילד השלישי והרביעי באותו סיר, לא צריך עוד דירה ולא צריך עוד נכסים

הפנים משה ארבל:  ואותה אוכלוסייה בעצם שהילד השלישי והלאה שלה נעלם, היא מקבלת סיוע חלקי ושלא מביא לידי ביטוי את מספר הילדים ומספר הנפשות בבית - - -     

מירב כהן: עברת למזונות עכשיו?     

הפנים משה ארבל: לא, דיברתי על הבטחת הכנסה

הפנים משה ארבל:  אל מול הסיוע שניתן על פי הנחה בארנונה שהוא מבחן בעצם שכן בודק את גובה ההכנסה הממוצע לנפש ולא מתעלם ממספר הנפשות בבית

מירב כהן: רק התייחסות לשורדי השואה, רק הנקודה הזו

הפנים משה ארבל: אני ניגש לזה

הפנים משה ארבל:  בסוגיה הזו, גם ביחס לשורדי השואה, אני אומר באופן חד וברור – המטרה הייתה למקד את המאמץ והסיוע עבור אותה אוכלוסייה נזקקת, עבור אותה אוכלוסייה ענייה ביותר

הפנים משה ארבל:  והאוכלוסייה שמוגדרת באמות המידה 'ניצול שואה נזקק' יש לו הגדרה בחוק, מקבלת מבלי להגיש שום בקשה לרשות המקומית, מבלי להגיש שום מבחן הכנסה אחר

הפנים משה ארבל:  היא כבר מוגדרת ויש לה כבר מבחן הכנסה בהגדרה שלה של 'ניצול שואה נזקק'

הפנים משה ארבל:  היא מקבלת באופן יזום את ה-100% באופן מלא

הפנים משה ארבל:  50% מתייחסים למי שהוא ניצול שואה שאיננו נזקק שמקבל הבטחת הכנסה, אבל הוא לא מוגדר בהגדרה החוקית שלו 'ניצול שואה נזקק'

הפנים משה ארבל:  המבחן הכנסה שלו גבוה יותר ממבחן ההכנסה בארנונה, קרי, הוא עני פחות, הוא עני אבל הוא עני פחות

הפנים משה ארבל:  ולכן הוא מקבל באופן יזום 50%

הפנים משה ארבל:  היה והתברר שמבחן ההכנסה שלו מזכה אותו ב-70% הנחה בארנונה, אז אנחנו באופן יזום במסגרת ההתייחסות שלי בסעיף הבא שאני מתכוון להתייחס אליו למיצוי זכויות, אנחנו ניזום פנייה אליו כדי לעזור גם להגיש את הבקשה לרשות המקומית לקבלת 70% הנחה בארנונה ונשלים לו את המענק מ-50% ל-100%

הפנים משה ארבל:      אנחנו מתכוונים להקצות בסכום הזה שמונח כרגע לפניכם בהעברה הזו, 8,000,000 שקלים שייועדו באופן ספציפי לטובת מיצוי זכויות

הפנים משה ארבל:  הגופים המפעילים יצטרכו להציג את תוכנית העבודה שלהם, אנחנו מתכוונים להשקיע בזה הרבה מאוד מאמץ

הפנים משה ארבל:  גם באוכלוסיות מהפזורה הבדווית בנגב שצוין כאן, שגם בעבר המחוז במשרד הפנים התגייס למשימה

הפנים משה ארבל:  אנחנו מתכוונים למקד מאמץ באותה אוכלוסייה נזקקת

הפנים משה ארבל:  באותה אוכלוסייה שמקבלת 50%, גם כלפיה לבדוק את היכולת למצות את הזכויות שלה ולהביא אותה למצב שהיא תקבל 100% ובנוסף את אותה הנחה בארנונה שהיא זכאית אליה

הפנים משה ארבל:  וכן 8,000,000 אמורים להיות מוקדים לטובת הקמת מרכזים למיצוי זכויות

מירב כהן: אפשר להתייחס רגע לשורדי שואה, כי אנחנו עוברים למקבלי מזונות

מירב כהן:  כבוד היושב-ראש והשר, רק לגבי העניין הזה: התיאור שתיארת הוא מורכב מאוד

מירב כהן:  אם נפשט את הדברים, בסוף, על פי נתוני הרשות לשורדי שואה, יש 40,000 שורדי שואה עניים

מירב כהן:  יש 40,000 שורדי שואה עניים שמרביתם גם לא מקבלים קצבה חודשית

מירב כהן:  זה לא מגיע אליהם – נקודה

מירב כהן:  עזוב עכשיו סיבוכים וזה, זה המצב

מירב כהן:  אגב, ולהגיע למיצוי זכויות מה מיצוי זכויות, לא צריך, יש את הרשות לניצולי שואה, הם יודעים להגיע אליהם

הפנים משה ארבל: חברת הכנסת כהן, אני באמת מכבד את השאלה החשובה הזו, ואני כן ארצה בסיום הסקירה שלי לקבל נתוני אמת לא מארגונים שאספו מידע על פי - - -     

מירב כהן: הרשות לשורדי שואה, זה גוף רשמי של מדינת ישראל

הפנים משה ארבל: כל הגופים, לרבות מכון טאוב ולרבות הרשויות הללו, הנתונים שיש להם הם נתונים על פי סטטיסטיקה, על פי מחקרים סטטיסטיים

הפנים משה ארבל:  יושב כאן מנכ"ל פתחון לב שהוא זה שביצע בפועל ויש לו נתוני אמת

הפנים משה ארבל:  הוא יכול וצריך לסקור בפני הוועדה מה היה הפילוח ונתוני האמת של החלוקה שלו בפעם האחרונה שזה בוצע בתקופת הקורונה

הפנים משה ארבל:  אגב, 80% - - -     

מירב כהן: כבוד השר, הרשות לניצולי שואה הוא גוף רשמי של מדינת ישראל

מירב כהן:  40,000 שורדי שואה חיים מתחת לקו העוני

הפנים משה ארבל: אנחנו יכולים להסתתר סביב גוף רשמי ואני מכבד את הגופים הרשמיים, אבל אני מדבר איתך על גוף שביצע ויש לו נתוני אמת

הפנים משה ארבל:  הוא יודע מה הוא עשה

מירב כהן: אתה אומר: לרשות לשורדי שואה אין נתוני אמת

הפנים משה ארבל: לא

הפנים משה ארבל:  אבל אומרים שישנם - - -     

גלעד קריב: הוא לא יודע לגבי מי שלא קיבל

גלעד קריב:  יש רשות ממלכתית לניצולי שואה

מירב כהן: - - - אבל זה לא תחליף לרשות לניצולי שואה

הפנים משה ארבל: הנתונים שישנם על פי מחקרים סטטיסטיים לא מדויקים אל מול נתוני האמת

גלעד קריב: אבל הם לא בדקו את כל ניצולי השואה

גלעד קריב:  הם בדקו רק מי שנתנו

מירב כהן: זה ממשלת ישראל

מירב כהן:  פתחון לב יודע יותר טוב ממשלת ישראל?     

הפנים משה ארבל: אגב, גם הסוגיה של מספר הילדים, גם אליה אתייחס

הפנים משה ארבל:  בנתונים האמיתיים שבוצעו על ידי פתחון לב: 79

הפנים משה ארבל: 6% מהמשפחות שקיבלו בתקופת הקורונה, היו משפחות של זוג - - -     

מירב כהן: אני מדברת איתך על שורדי שואה

מירב כהן:  40,000 שורדי שואה מתחת לקו העוני, אתה אומר לי 3,000

מירב כהן:  מאיפה הפער?     

הפנים משה ארבל: אדוני היושב-ראש, לפני שאני עובר להתייחסות לסעיף הבא על מקבלות מזונות, אבקש ברשותך ממר אלי כהן לתת לנו נתוני אמת בסוגיה הספציפית

גלעד קריב: היושב-ראש, למה הרשות לניצולי שואה לא זומנה לדיון הזה?     

מירב כהן: 40,000 שורדי שואה על פי הנתונים של מדינת ישראל, ועם כל הכבוד לבן אדם מבוגר שבקושי יכול לצאת לסופר, יש זכות לעזרה אולי אפילו בדחיפות גבוהה יותר

משה גפני: תודה מירב

משה גפני:  אלי כהן מ'פתחון לב', אם אפשר התייחסות בקצרה על הנתונים?     

הפנים משה ארבל: ספציפית על הסוגיה הזו

אלי כהן: שלום, שמי אלי כהן, מנכ"ל פתחון לב, כמו שנאמר, אנחנו אחד הגופים שחילקו את התווים בפעם הקודמת

אלי כהן:  לעניין שורדי השואה: מה שהולך לקרות בפרויקט הזה – ותודה אגב על המלחמה שלך בנושא הזה, לא רק כאן בנושא הזה – הוא שלקחו את 53,000 שורדי השואה הכי עניים בישראל, מתוכם בפרויקט הזה יקבלו 41,000

אלי כהן:  זה 77% מקרב ניצולי השואה העניים ביותר

מירב כהן: יקבלו תלושים מלאים?     

אלי כהן: כן

אלי כהן:  וזה על פי הרשות לניצולי השואה

מירב כהן: הרשות לא אמרה את זה

מירב כהן:  היא הייתה אצלי בדיונים, היא לא אמרה את זה

משה גפני: מירב, תני לשמוע

אלי כהן: אענה לך על מה מדובר

מירב כהן: השר אמר עכשיו 3,000

מירב כהן:  אני לא מבינה את הפער

מירב כהן:  זה 3,000 או 40,000?     

הפנים משה ארבל: 38,000 המדוברים זכאים במסגרת הבטחת הכנסה

הפנים משה ארבל:  קשישים זכאי הבטחת הכנסה

מירב כהן: אז ל-50% הם זכאים?     

הפנים משה ארבל: אם מבחן ההכנסה שלהם גבוה מממוצע של 1,760 שקלים לנפש, קרי, הם במעמד של עניים אבל פחות עניים, אז הם יקבלו פחות מהעניים יותר

הפנים משה ארבל:  כן, אני אומר את במפורש: העניים ביותר יקבלו 100%

מירב כהן: אתה מבין מה הבעיה?     

אלי כהן: אני יכול להגיד מה הנתון

משה גפני: בבקשה

מירב כהן: אתה לא מבין מה לא לתת לשורד שואה שיש לו הכנסה של יותר מ-1,700 שקל, אתה לא מבין מה הבעיה? אז יש בעיה

הפנים משה ארבל: לא, לא, הוא מקבל

גלעד קריב: אדוני השר, אתה רק שוכח שהנחה בארנונה לא לוקחת בחשבון את סוגיית מיצוי כושר השתכרות וזה בסדר

גלעד קריב:  אבל יש הבדל בין זוג הורים צעיר שיכול בסופו של דבר גם לקחת עוד עבודה לבין ניצול שואה

גלעד קריב:  הקביעה הזאת שזוג צעיר שיש לו ילדים והוא בעוני צריך להיבחן באותה קטגוריה כמו ניצול שואה - - - לא יכול כבר לשפר את פרנסתו – זה עיוות

משה גפני: מר כהן, בבקשה תשלים

אלי כהן: המקור של הטעות, 15,000 הנוספים האלה, זה אם לוקחים את 53,000 הכי עניים, עולים למעלה לאלה שהם הכי פחות עניים, 15,000, מתוכם רק 3,000 יקבלו, זה נכון

אלי כהן:  אם לוקחים את כל מי שנמצא מתחתיהם, אגב מתוך אותם 15,000 ואותם 3,000 שיקבלו, יש אחרים שהם לא ניצולי שואה שהם עניים יותר שלא יקבלו

מירב כהן: רק שאבין, 40,000 שורדי שואה לא יקבלו 100%

אלי כהן: 41,000 יקבלו בתווים הנוכחיים

מירב כהן: 100%

ינון אזולאי: מירב, רק להגיד לך עוד נתון, בביטחון התזונתי יש 32,000 שלא מקבלים, ששורדי השואה לפי החשבון הכי פשוט לא נמצאים שם ופה הם כן נמצאים

אלי כהן: במיזם לשורדי שואה בכלל

ינון אזולאי: בדיוק

משה גפני: מירב, בפני כיושב-ראש הוועדה עומדת הדרך להגיד לשר: אנחנו מודים לך על מה שהבאת, תחזור בחזרה בבקשה

משה גפני:  יש פה הערות שהם הערות נכונות, שיכול להיות שבמצב רגיל הם אכן היו כך

משה גפני:  אבל המצב הוא שאנחנו לא נעשה כלום

משה גפני:  אנחנו ודאי לא לפני החגים

משה גפני:  אני מעדיף שקודם כל שמה נעשה עכשיו שייעשה, בגלל שאם הוא ייעשה, אני עיכבתי את ההעברה הזאת כבר בפעם הקודמת, עוד לפני הדממת הכנסת

משה גפני:  אני לא רציתי שככה במין דבר כזה ולא הבאתי את ההעברות

משה גפני:  אני מביא אותם עכשיו שזה על הרגע האחרון  שלפני החגים

משה גפני:       את ההערות או ההסברים שהשר נותן הם הסברים טובים, הם הסברים נכונים, שאם הולכים לדבר קבוע יצטרכו באמת לקחת בחשבון

משה גפני:  למשל אני איתך בנושא של ניצולי השואה, צריך לדעת לפעול בעניין הזה

משה גפני:  אבל עדיף לנו כוועדה שהכסף הזה יחולק ויחולק לפני החגים, שעכשיו אנחנו נמצאים על הרגע האחרון, מאשר שלא יחולק ואחרי זה יהיה מצוין וכל הקריטריונים יהיו כאלה

משה גפני:       אדוני השר, יש לך עוד משהו להגיד?     

הפנים משה ארבל: כן

הפנים משה ארבל:  אבקש להתייחס

משה גפני: רגע, ינון

ינון אזולאי: זה בסדר, אני מוחל על כבודי בפני השר

ינון אזולאי:  אתה יודע, השר נמצא פה היום אבל מחר כבר לא, אני ממשיך להיות פה בוועדה

ינון אזולאי:      מירב, רק לסיים: בביטחון תזונתי, המיזם הזה שאת מכירה אותו טוב, שגם השר מאיר כהן שם שמה הרבה כסף פעם שעברה

ינון אזולאי:  יש 32,000 שבכלל שורדי שואה לא נמצאים שמה

ינון אזולאי:  ולקחנו דווקא את אותם אלה דרך הביטוח הלאומי שגם קיבלנו מהם ושמנו אותם פה במיזם הזה של השוברים שאני חושב שזה מיזם מבורך

ינון אזולאי:  כלומר, ממקום אחר שהם לא קיבלו, שהיו אמורים שמה לקבל, ואמרו שמה: לא נורא, לא קיבלו, בוא אנחנו ניתן פה את מה שלא מקבלים שם

ינון אזולאי:  ולקחנו את האוכלוסיות שיותר נזקקות – אגב, שמה 32,000 על 140 מיליון

ינון אזולאי:  פה את מדברת על פי עשרה או אפילו קצת יותר, 12 אלה משפחות שמקבלות את השוברים ופי שלושה

ינון אזולאי:  אני בכל זאת בא ואומר: לצערנו, אי אפשר להגיע

ינון אזולאי:  אני גם לא אומר למה שמה הם לא מקבלים

ינון אזולאי:  אי אפשר לחלק את הכול, אבל לוקחים ומשתדלים כי הנושא של שורדי השואה הוא חשוב מאוד

ינון אזולאי:  אין מישהו שחולק על זה

ינון אזולאי:  אבל משתדלים לתת לכמה שיותר ולכמה שיותר עניים כדי לעשות כמה שיותר טוב

מירב כהן: אני רק אומרת שאם הדברים היו מתנהלים טיפה יותר בשקיפות – אני מביאה ביקורת עניינית

מירב כהן:  קודם כל אם אני יוצאת מכאן שיש 40,000 שורדי שואה עניים שמקבלים 100% ולא 3,000, זה משנה בעיני את התמונה משמעותית

מירב כהן:  יכול להיות שאם הדברים היו מתנהלים בצורה קצת יותר מסודרת ושקופה, התהליך כולו היה אחרת כי הביקורת היא עניינית, היא לא ממקום אחר

משה גפני: תודה

הפנים משה ארבל: אני מבקש לסיום דברי - - -     

מירב כהן: על מזונות, על ילדים של מקבלי מזונות

גלעד קריב: היושב-ראש, מכיוון שהשר כבר התייחס לסוגיה של גובה ההכנסה, אני רק רוצה באמת להבין כי אני מקבל בגדול את העיקרון, אבל אדוני, אני מסתכל על הטבלה, על הטבלה המספרית שנמצאת כאן למי שמקבל את מלוא הגמלה באופציה של 2א6, על פי גובה ההכנסה בבקשה שלו, לא הנחה בארנונה

גלעד קריב:  מספר נפשות שמצוין כאן לבית עם שלוש נפשות זה 5,148

גלעד קריב:  אבל גובה קצבת ההכנסה לזוג פלוס ילד, הבטחת הכנסה, זה 2,848

גלעד קריב:  זאת אומרת שעל פי הנתונים שלכם ונתוני הביטוח הלאומי, אנשים שההכנסה שלהם החודשית היא 5,484 ויש ילד אחד יקבלו תלושי מזון מלאים

גלעד קריב:  וזוג פלוס ילד שמקבל הבטחת הכנסה ואין לו מקור תקציבי אחר, הם לא יכולים לעבוד ההורים, יקבל רק חצי מהסכום

הפנים משה ארבל: אשיב

הפנים משה ארבל:  לפני שאני מתייחס למזונות אענה לשאלתך

משה גפני: קודם מזונות

משה גפני:  עם כל הכבוד, הוא לא מקבל פה קדימות

הפנים משה ארבל: לסוגית מקבלות המזונות, זו גם תוספת שאנחנו הוספנו בדיונים שהיו כעת ולא היו בזמן הקורונה

הפנים משה ארבל:  אני רואה חשיבות רבה מאוד בזה

הפנים משה ארבל:  ההתמודדות המורכבת מאוד של נשים חד-הוריות וגם של גברים מקבלי מזונות במקרים מסוימים, מחייבים מתן מענה

הפנים משה ארבל:  התקופה הזו שבה יש פסק דין למזונות על ידי בית משפט למשפחה או בית דין רבני או בית דין שרעי שלא ממומש, מביא בעצם למצוקה קשה מאוד

הפנים משה ארבל:  ויזמנו שהמענק הזה יינתן באופן יזום על ידי המשרד מבלי שבכלל במסגרת כל האתגרים והקשיים שיש לאותה משפחה, לא יצטרכו לגשת לרשות המקומית להגיש גם את הבקשה להנחה בארנונה מכיוון שאין כאן מבחן הכנסה, והיא יכולה להיות - - -     

מירב כהן: למה? היא זכאית הבטחת הכנסה, לא?     

הפנים משה ארבל: יכולה להיות סיטואציה שיש זכאית לקבלת מזונות שיש לה פסק דין למזונות שלא ממומש והיא תובעת את הביטוח הלאומי ולכן היא מקבלת הבטחת הכנסה, למרות שהכנסתה גבוהה באופן אישי, אבל היא זכאית מכיוון שיש לה פסק דין למזונות שלא ממומש

מירב כהן: אבל היא לא מקבלת

גלעד קריב: אז היא מקבלת פחות

הפנים משה ארבל: היא מקבלת עדיין מביטוח לאומי

הפנים משה ארבל:  ואני אומר עדיין, גם במקרה הזה – ולכן זה 50% – ההנחיה שלנו למפעילים ונעקוב אחרי זה, היא למקד מאמץ בסוגית מיצוי הזכויות ביחס לאותם אוכלוסיות שזכאיות לקבל 50% הנחה

הפנים משה ארבל:  הם אוכלוסיות היעד שלנו

הפנים משה ארבל:  ואנחנו רואים ערך משמעותי מאוד ביכולת שלנו להרוויח כאן שני דברים: להגדיל את המענק לאותם אוכלוסיות, לרבות מקבלות המזונות שהכנסתם נמוכה ולאפשר להם גם לקבל הנחה של 70% הנחה בארנונה על ידי אותו מנגנון מיצוי זכויות שיוביל אותם להגשת הבקשה ברשות המקומית

הפנים משה ארבל:  וגם בנוסף, להגדיל להם מ-50% מ-100%

הפנים משה ארבל:  זאת המטרה

גלעד קריב: למה שהביטוח הלאומי לא יעביר להם את זה, הרי הוא מעביר להם כל חודש?     

משה גפני: אדוני השר, אני לא חוזר על הדיון הזה עוד הפעם

משה גפני:  יכול להוציא את זה מהביטוח הלאומי - - - הבנו

הפנים משה ארבל: אני רק רוצה לסיום דברי גם להתייחס לסוגית - - -     

מירב כהן: רגע הנקודה שדיברתי עליה לפני רגע

מירב כהן:  היושב-ראש, רק חידוד כי אני רוצה לרדת לעומק העניין: האישה שהיא הרי מקבלת דמי מזונות וזכאית הבטחת הכנסה, קרי הכנסתה נמוכה מאוד, מקבלת 100% בפרויקט לפי מיטב הבנתי

מירב כהן:  מדוע הילדים שלה מופלים לרעה ורק עד שני ילדים יקבלו בעוד משפחות אחרות מקבלות עד שמונה ילדים?     

הפנים משה ארבל: אני אומר שוב: מכיוון שמדובר כאן במנגנון אוטומטי שלא בוחן הכנסה בעיקרון - - -     

מירב כהן: אבל היא זכאית הבטחת הכנסה

הפנים משה ארבל: לא, אבל הכנסתה גבוהה יותר

הפנים משה ארבל:  לצורך העניין היא זכאית גם לביטוח לאומי גם אם היא גרה בכפר שמריהו ויש לה פסק דין למזונות, בן הזוג שלה לא משלם את המזונות, היא זכאית לקבל מזונות מביטוח לאומי

מירב כהן: הבטחת הכנסה?     

הפנים משה ארבל: כן, היא זכאית לכך

הפנים משה ארבל:  ולכן גם היא אמורה לקבל 50%

הפנים משה ארבל:  אין הצדקה בכלל לתת לה 50%, אבל - - -     

מירב כהן: אבל אם היא לא מקבלת מזונות, באמת אין לה הכנסה

הפנים משה ארבל: נכון

הפנים משה ארבל:  לא – היא יכולה לקבל גם אם היא משתכרת בעצמה אם היא זכאית למזונות מבן הזוג בפסק דין שלא ממומש ולא מקוים, היא זכאית

הפנים משה ארבל:  היא מגישה בקשה להוצאה לפועל ומקבלת, מביטוח לאומי משלם לה את זה

מירב כהן: אבל איך אתה יודע לבודד את אלה שבאמת אין להם הכנסה?     

הפנים משה ארבל: חברת הכנסת כהן, שוחחנו גם לפני הדיון שיחה ארוכה

הפנים משה ארבל:  אהיה זמין לך גם אחרי הדיון

הפנים משה ארבל:  אני צריך ללכת לטקס של המועצה לישראל יפה, לתת מענק לרשויות ששומרות על איכות הסביבה

מירב כהן: פשוט לא ברור לי איך כאלה שבאמת הכנסתן נמוכה, לא נפגעות כאן

הפנים משה ארבל: שוב, המנגנון כאן מבטיח מיקוד מאמץ, מיקוד בעניים ביותר

גלעד קריב: אבל זה לא נכון, נתתי לך את המספרים

גלעד קריב:  מה התשובה להבטחת הכנסה, יש נתונים ברורים

משה גפני: חברת הכנסת מירב כהן עומדת בראש ועדה שאני משתף איתה פעולה בעניין

הפנים משה ארבל: גם אני

הפנים משה ארבל:  הופעתי בוועדה

משה גפני: אבל אתה לא יושב-ראש ועדה בכנסת

הפנים משה ארבל: בינתיים

ינון אזולאי: בקדנציה הבאה אמרת שאתה פורש

גלעד קריב: אנחנו עובדים קשה שהוא יהיה יושב-ראש הוועדה לביקורת המדינה בקדנציה הבאה

משה גפני: על כל פנים, יש לחברת הכנסת מירב כהן, יש דברים שאנחנו נצטרך לעשות גם ישיבה משותפת

משה גפני:  היא תדבר איתך על העניין הזה

משה גפני:  אנחנו לא הולכים לשום מקום

משה גפני:  אנחנו גם נצטרך לשנות דברים

משה גפני:  אני רק מבקש היות ואתה אמור לצאת, אני רוצה לסיים את הדיון הזה

משה גפני:  אני לא רוצה למשוך אותו לעוד ישיבה

משה גפני:  אני מבקש שתסכם את הדברים ותיתן גם תשובה לגלעד קריב, אחרת יש לי אותו על הראש כל היום

משה גפני:  תן לו תשובה

הפנים משה ארבל: אתייחס לזה

הפנים משה ארבל:  בסוגיית מיצוי כושר השתכרות

גלעד קריב: לא מיצוי זכויות

גלעד קריב:  לא, כרגע המספרים כמו - - -     

משה גפני: - - - חבל על הזמן

גלעד קריב: חברים, כרגע אנשים שמקבלים קצבת הבטחת הכנסה ולא עובדים, הם יש להם הכנסה פר נפש יותר נמוכה מהקריטריונים של זכאות בארנונה, אבל הם מקבלים גם פחות - - -     

משה גפני: תודה, שאלת כבר שלוש פעמים

הפנים משה ארבל: אז אותה אוכלוסייה מדוברת יכולה לגשת ולהגיש בקשה להנחה בארנונה

גלעד קריב: ואם היא לא מקבלת הנחה בארנונה, אז זה נשמע הגיוני?     

נעמה לזימי: אבל יש לה גם בעיית מיצוי זכויות

נעמה לזימי:  זה בדיוק הסיפור

הפנים משה ארבל: בדיוק זה המנגנון שהשקענו 8,000,000 שקלים

הפנים משה ארבל:  אגב, אנחנו נמצאים בספטמבר - - -     

גלעד קריב: אבל הם ממילא מקבלים את הקריטריונים - - -      

הפנים משה ארבל: תבינו, מתי אדוני היושב-ראש הושקה במדינת ישראל, מספטמבר עד דצמבר, מדובר פה על תוספת של 8,000,000 שקלים לטובת מיצוי זכויות

הפנים משה ארבל:  הדבר הזה הוא דבר משמעותי

משה גפני: אדוני השר, אני מבקש - - -     

נעמה לזימי: אפשר לשאול מה העלות המשוערת להשוואה?     

משה גפני: שנייה, אני באמצע

משה גפני:  אני מבקש לבדוק את העניין הזה, אם ניתן לתקן, אז צריך לתקן

משה גפני:  אבל אני מבקש לא להתחיל עכשיו את כל המרחב של - - -     

הפנים משה ארבל: אני גם לא חושב שזה דורש תיקון, זה מאפשר - - -     

גלעד קריב: משה, אל תשלח אותם לקבל הנחה בארנונה

גלעד קריב:  יש רשויות שלא - - - לקבל את זה

הפנים משה ארבל: אני מיטיב את מצבם

הפנים משה ארבל:  אסיים רק לגבי שאלה שעלתה פה בחדר וכן חשוב שאתייחס אליה – דובר רבות על מענקים שנותנים כביכול דגים ולא נותנים חכה

הפנים משה ארבל:  אני רוצה לבוא ולומר בדיון הזה: שר העבודה יואב בן צור, מנכ"ל משרדו ישראל אוזן, הספיקו בתקופה קצרה להביא נתונים של עלייה משמעותית בתעסוקת אוכלוסיות שהיו מחוץ למעגל התעסוקה

הפנים משה ארבל:  התהליכים הללו הם תהליכים מבורכים

הפנים משה ארבל:  לצד הדבר הזה, אני אומר: צריכים להיות ערניים עבור אותה אוכלוסייה שנמצאת ממש לא בעוני, אלא בעולב

הפנים משה ארבל:  ועבור אותה אוכלוסייה יש לנו חובה יהודית, מוסרית, אזרחית, וזה לא משנה המגזר, הצבע או המוצא שלה, אנחנו חייבים לתת לה את אותו סיוע כדי שהם יוכלו לחיות בכבוד

הפנים משה ארבל:  בימים הנוראיים הקרובים, בראש השנה, זה לא משנה הרב גפני, אם אוכלים גפילטע פיש או חריימה

נעמה לזימי: כבוד השר, אנחנו לוקחים מפה שהיהדות היא סוציאלית

נעמה לזימי:  בראש ובראשונה היהדות היא סוציאלית

נעמה לזימי:  היהדות היא סולידרית

גלעד קריב: השר ארבל, אתה מוכן לבדוק את הסיפור של מקבלי הבטחת הכנסה?     

משה גפני: תודה רבה

הפנים משה ארבל: הדלת שלי פתוחה, חד משמעית

הפנים משה ארבל:  אני לא טורק דלת

הפנים משה ארבל:  הרב גפני, השכל - - -     

משה גפני: אני לא מבין

משה גפני:  אתה לא הסברת לו שיש פה יושב-ראש?     

הפנים משה ארבל: הרב גפני לימד אותי שהשכל לא נמצא רק בממשלה

הפנים משה ארבל:  תודה לכולם

משה גפני: אדוני השר, אני מודה לך על הזמן שהקדשת לעניין הזה

משה גפני:  יש הרבה דברים שעלו פה על ידי חברי הכנסת ושדיברו איתנו גם לפני הדיון הזה בוועדה

משה גפני:  אני מבקש שתהיה קשוב לעניין כמו שאתה קשוב באמת לדברים אחרים

משה גפני:  זה לא דבר שנגמר עכשיו

משה גפני:  הוא עכשיו תהליך שאנחנו צריכים לעשות אותו מהר, אם אנחנו רוצים להספיק את החגים ושהאנשים האלה שהם עניים מאוד, שהם יוכלו לקבל את תלושי המזון האלה

משה גפני:  אני מבקש שתהיה קשוב לעניין הזה ויכול להיות שנקיים על זה דיון

הפנים משה ארבל: אגיע מתי שתקרא לי

משה גפני: אני שמח על זה שאתה פה

משה גפני:  מספר הפניות לוועדה: 31 עד 33 ואני עובר להצבעה

גלעד קריב: רגע, אפשר לשמוע את עמדת הביטוח הלאומי?      

משה גפני: לא עכשיו

גלעד קריב: והמועצה לביטחון תזונתי?     

משה גפני: לא עכשיו

גלעד קריב: מה? אני לא מבין, מעבירים פה מאות מיליוני שקלים בתחום הביטחון התזונתי, אפשר לשמוע את עמדת המועצה לביטחון תזונתי והביטוח הלאומי? אפשר לשמוע את נציגת היועץ המשפטי שכתבה חוות דעת, אבל כתבה גם חוות דעת שאמרה שצריך לשים לב לכמה דברים

גלעד קריב:  אפשר לשמוע את נציגת משרד המשפטים אם היא פה? או שמעבירים מאות מיליוני שקלים לביטחון תזונתי, וכל הגורמים הרלוונטיים של הממשלה לא פה

משה גפני: אבל חבר הכנסת קריב, אני לא רוצה לשמוע, מספיק כבר

משה גפני:  אנחנו ביקשנו נציג ממשרד המשפטים – הוא לא הגיע

גלעד קריב: מה זה הוא לא הגיע?     

משה גפני: לא הגיע

גלעד קריב: והמועצה לביטחון תזונתי, הזמנתם?     

משה גפני: אנחנו יכולים עכשיו לעכב את הדיון - - -     

גלעד קריב: הזמנתם את המוסד לביטוח לאומי ואת המועצה לביטחון תזונתי או שלא צריך לשמוע את עמדתם בנושא הזה

מיכל שיר סגמן: מי מהגורמים הרלוונטיים כן נוכח כאן?     

משה גפני: באמת אפשר להשתגע

משה גפני:  עכשיו אני מבין למה קפצו שמה אצלכם על השולחנות

גלעד קריב: לא, זה מפלגה אחרת

משה גפני: עם כל הכבוד - - -     

נעמה לזימי: הרב גפני, אצלכם אזקו באזיקים למליאה

גלעד קריב: אני לא מבין רגע, הביטוח הלאומי הוזמן והם לא רצו לבוא?      

משה גפני: נציג הביטוח הלאומי הוזמן – לא הגיע

גלעד קריב: והמועצה לביטחון תזונתי?     

משה גפני: נציג משרד המשפטים לא הגיע

מיכל שיר סגמן: מי מהגורמים הרלוונטיים כן בא?     

גלעד קריב: המועצה לביטחון תזונתי, הרשות לניצולי שואה, זה גורמים סטטוטוריים שהעירו

משה גפני: הרשויות המקומיות, השלטון המקומי - - -     

נעמה לזימי: הרב גפני, גם אתה יודע שכשלא מגיעות רשויות, יש פה פגיעה קודם כל בנו כגוף מפקח

משה גפני: בסדר, אנחנו כל הזמן - - -     

נעמה לזימי: לא, זה לא בסדר

מיכל שיר סגמן: אתה - - - שיפגעו בוועדת כספים?     

גלעד קריב: אפשר רק לקבל תשובה לפרוטוקול האם המועצה לביטחון תזונתי שהיא גוף סטטוטורי, הוזמן לדיון כן או לא?     

משה גפני: אני מבקש לא לענות לו, הוא לא - - -     

גלעד קריב: לא לענות לשאלה של חבר כנסת אם גוף הוזמן או לא?     

משה גפני: לא

גלעד קריב: אדוני, תשובה פשוטה – הוזמן או לא הוזמן נציג המועצה לביטחון תזונתי?     

משה גפני: השלטון המקומי

הילה זהבי: משפט אחד של השלטון המקומי לפרוטוקול: אנחנו רק רוצים לוודא שבאישור שהוועדה נותנת, זה לא יביא בסופו של יום לפגיעה בתקציבים שמועברים לרשויות המקומיות

גלעד קריב: זה הדבר היחיד שמעסיק? אפשר לשאול את נציגי השלטון המקומי שאלה: בכמה רשויות מוסדר המסלול של עד 70% הנחה?     

משה גפני: גלעד קריב, אני קורא אותך לסדר פעם ראשונה

משה גפני:  אתה פשוט השתלטת על הדיון

גלעד קריב: אני רק שואל שאלות ולא מקבל תשובה

משה גפני: אל תשאל שאלות

גלעד קריב: לא לשאול שאלות?     

משה גפני: לא

גלעד קריב: אדוני, אולי ככה זה עובד בדגל התורה

גלעד קריב:  אצלנו, מה לעשות שלחו אותי לפה לשאול שאלות

משה גפני: לא - - - אתה תצא על זה החוצה

נעמה לזימי: הרב גפני,  אל תקבל השראה מרוטמן

משה גפני: איזה רוטמן? אני מקבל - - - לא משנה

גלעד קריב: אפשר תשובה לשאלה רק?     

משה גפני: אני מקבל ממנו את - - - באמת

גלעד קריב: לכמה רשויות מקומיות בישראל אין מסלול של הנחה של 70%?     

משה גפני: אני קורא לך לסדר פעם שנייה

גלעד קריב: אני לא מבין

משה גפני: באמת, אני מבקש

גלעד קריב: אני רק שואל שאלות

גלעד קריב:  מה, הם לא ענייניות אדוני היושב-ראש?     

משה גפני: מאוד לא

משה גפני:  שאלה נציגת השלטון המקומי, אני מבקש על זה תשובה לפני שאני מצביע

משה גפני:  היא שאלה האם החוק הזה או מה שאנחנו מדברים, על ההעברה הזאת, האם זה יפגע במענקים של הרשויות המקומיות?     

נעמה לזימי: משרד הרווחה עצמו, הוא לא בא אפילו

נעמה לזימי:  מילא, ביטוח לאומי, המועצה לביטחון - - -     

מיכל שיר סגמן: אין פה אף אחד מהגורמים הרלוונטיים

נעמה לזימי: משרד הרווחה לא פה לדבר איתנו?     

מיכל שיר סגמן: מי מהגורמים הרלוונטיים לדיון נמצא פה?     

גלעד קריב: אף אחד חוץ ממשרד הפנים וממשרד האוצר, אף אחד לא פה

נעמה לזימי: - - - נקודה רגישה - - -     

משה גפני: תשובה

משה גפני:  נעמה

נעמה לזימי: זה 400,000,000 שקלים?     

תאיר ראבוחין: התוספת לא נוגעת במענקים של הרשויות המקומיות

תאיר ראבוחין:  התוספת מהחלטת ממשלה 511 של ההסכמים הקואליציוניים

גלעד קריב: מקסימום יממנו מקרן הארנונה

גלעד קריב:  אדוני, תשובה אדוני, רק תשובה, הזמנת את המועצה לביטחון תזונתי או לא?     

משה גפני: תודה רבה

משה גפני:  31 עד 33, פנייה, מי בעד אישור הפניות? מי נגד? מי נמנע?         

משה גפני: 				            הפניות אושרו         

משה גפני: תודה רבה

נעמה לזימי: הוועדה הזו היא גוף מפקח, ואין פה אף רשות רלוונטית

גלעד קריב: חבר הכנסת גפני, אתה נחשב יושב-ראש ועדה רציני

משה גפני: תודה רבה

מיכל שיר סגמן: איך אתה נותן שזה יקרה, גפני?     

משה גפני: - - - אנחנו לא מדברים פה על - - -     

גלעד קריב: מה זה לא העברה, אבל זו העברה שמאפשרת את ביצוע הפרויקט הזה

קריאות: - - -     

גלעד קריב: - - -     

נעמה לזימי: - - - למה הרשויות לא מגיעות, לא מעניין אף אחד

גלעד קריב: הרשות לניצולי שואה - - -     

נעמה לזימי: מצביעים כמו עציץ

גלעד קריב: משרד הרווחה, רפרנטית מתחום הרווחה מעבירה כסף למשרד הפנים, נראה לכם הגיוני?     

מיכל שיר סגמן: הרב, אתה היית מתפוצץ על דברים כאלה פעם

נעמה לזימי: ברור, אני יודעת את זה

נעמה לזימי:  אני אומרת לו את זה

קריאות: - - -     

נעמה לזימי: המועצה לביטחון תזונתי לא מקבלת זימונים

נעמה לזימי:  הביטוח לאומי, לא נספרים

משה גפני: תודה, נעמה, הבנו את זה

נעמה לזימי: אבל איך הבנתם?     

מיכל שיר סגמן: זה בדיחה

גלעד קריב: איפה ממלאת מקום מנהלת המוסד לביטוח לאומי? המנכ"לית

גלעד קריב:  ממלאת מקום מנכ"לית

משה גפני: תגיד לי, אתה קיבלת רשות עכשיו?     

גלעד קריב: לא, אני קורא קריאות ביניים

משה גפני: בסדר, עוד מעט אתה נקרא פעם שלישית ויוצא החוצה

גלעד קריב: בסדר, אני רגיל לזה בשמונת החודשים האחרונים

גלעד קריב:  אתם קואליציה שלא אוהבת להתמודד עם שאלות קשות

משה גפני: רגע, לא כאן

משה גפני:  כאן לא יצאת

משה גפני:  אתה פשוט מעביר, מעתיק ממקומות אחרים לפה

גלעד קריב: אני רוצה שתרגיש את האווירה בוועדת חוקה, אולי תלמד את רוטמן איך להיות יושב-ראש ועדה

משה גפני: אנחנו נשתמש במה שאתה מבקש

משה גפני:  ינון, בבקשה

ינון אזולאי: תודה אדוני היושב-ראש, קודם כל תודה רבה לכל אלה שלא התנגדו

ינון אזולאי:  אלה שהצביעו בעד זה מובן, ואלה שלא התנגדו, זה לא היה מובן

ינון אזולאי:  בכל אופן, כנראה גם אתם כאופוזיציה מבינים את החשיבות של העניין

ינון אזולאי:  לגבי ביטוח לאומי, רק שתדע, גם אמר פה מנהל הוועדה, שהם הוזמנו

ינון אזולאי:  ואני יודע גם שהיו איתם – וגם השר אמר את זה – בדין ודברים וגם עם משרד הרווחה

ינון אזולאי:  וגם אמר לך שבפעם הבאה - - -     

משה גפני: זה נאמר במהלך הישיבה הרבה פעמים

ינון אזולאי: נכון

גלעד קריב: ינון, והמועצה לביטחון תזונתי?     

ינון אזולאי: אני לא יודע אם הם הוזמנו או לא הוזמנו - - -     

גלעד קריב: הם לא הוזמנו, היושב-ראש מסרב לומר

ינון אזולאי: שנייה, רק אגיד לך דבר אחד: בסופו של דבר, כל הנוגעים בדבר היו מעורבים בפנייה הזאת, בכסף הזה

ינון אזולאי:  אני חושב שהכסף הזה שהגיע, אז באמת תנועת ש"ס לקחה את זה בראשותו של הרב אריה דרעי כדגל בחירות והצלחנו ברוך ה' להעביר את זה

ינון אזולאי:  ואני רוצה להודות פה גם ליושב-ראש הוועדה, חבר הכנסת הרב משה גפני – אני רוצה להגיד לך תודה רבה כמי שזוכר את היום של העברת התקציב, שאתה התעקשת שהכסף הזה יהיה, למרות שהיו גורמים במשרדים בהתחלה שלא היו מוכנים שיגיע כסף קואליציוני

ינון אזולאי:  לא היו מוכנים לתת

ינון אזולאי:  אתה הפסקת את הדיונים בשביל אותם חלשים, בשביל אותם מסכנים, ועל זה מגיע לך יישר כוח

ינון אזולאי:  ועשית את הכול על מנת שזה יעבור גם עכשיו לפני החגים

ינון אזולאי:  ואמר השר ואני אישית דיברתי עם נציגי משרד הפנים – רוב הכסף יעבור, כ-70%, עוד לפני ראש השנה

ינון אזולאי:  זה אמרו

ינון אזולאי:  ועד החגים בעזרת ה' יעבור לכולם

ינון אזולאי:  אז עם כל המחלוקות שיש ביננו, אני רוצה להודות גם לכם שלא התנגדתם להגיד לכם תודה רבה

ינון אזולאי:  אני חושב שהחלשים חשובים לכולנו

ינון אזולאי:       נעמה, לגבי החוק שהצמדת אלי, חוק הרשות למלחמה בעוני

ינון אזולאי:  החוק הזה יעבור בהסכמה

ינון אזולאי:  ואת תראי כמו שהעברנו אותו בהתחלה בהסכמה, יש את השר מרגי, דיברתי איתו גם על המועצה

ינון אזולאי:  הכול יהיה בצורה טובה על מנת שבאמת ניתן גם את החכות ולא רק את הדגים

ינון אזולאי:  תודה רבה

משה גפני: תודה רבה

גלעד קריב: היושב-ראש, אני יכול לומר דברי סיכום?     

משה גפני: פנייה 5 עד 6

משה גפני:  אני מבקש להציג את הפנייה

גלעד קריב: - - - לא שמענו את חוות הדעת של הגורמים המקצועיים, לא ביטוח לאומי, לא המועצה לביטחון תזונתי, לא הרשות לניצולי שואה

גלעד קריב:  הוצגה לנו תמונה לא נכונה לגבי הנותנים של הבטחת הכנסה

נעמה לזימי: גפני, בכל מצב אחר היית אומר: אני לא מצביע אם אין פה את הרשויות

משה גפני: כן, אבל אם אני לא מצביע אני עושה את הדבר - - -     

גלעד קריב: אז תקבע עכשיו עוד דיון, אדוני היושב-ראש, תודיע עכשיו שאתה קובע דיון לשבוע הבא ומביא את הגורמים האלה

משה גפני: אני מחזיק את עצמי בכוח לא להוציא אותך

משה גפני:  לא לתת לך את התענוג הזה

משה גפני:  אז אל תכריח אותי

גלעד קריב: אני תכף יוצא

גלעד קריב:  אתה מוכן לקבוע - - -     

משה גפני: המשרד לביטחון פנים עכשיו

משה גפני:  בבקשה

גלעד קריב: כן, מעצרים מנהליים

גלעד קריב:  התקציב למעצרים מנהליים כדי - - - אותי באמת עוד לא עצרתם

נעמה לזימי: אתה רומז על התוכניות שלכם?     

חנוך דב מילביצקי: אני לא רומז, אני אומר במפורש

נעמה לזימי: אוקיי, יפה, גלעד – מתנגדי משטר נעצרים

חנוך דב מילביצקי: אחרי שמרב מיכאלי תגמור לשפוט אותי - - -     

משה גפני: 5 עד 6

גלעד קריב: אדוני היושב-ראש, אתה מוכן להודיע שייקבע עוד דיון עם נציגי הגורמים הרלוונטיים - - -     

משה גפני: לא, אתה לא תקבל פרס על זה שאתה צועק - - -     

גלעד קריב: על מה הפרס? אנחנו רוצים לתקן את התקנות, לעזור למקבלי הבטחת הכנסה שבעצם יש להם פחות כסף ממי שמקבל הנחה מארנונה, אלה המספרים, נו

משה גפני: זה משהו נורא

משה גפני:  הוא רוצה שאוציא אותו

ינון אזולאי: שאלה: קריאה שלישית זה בכל פנייה מתחיל קריאות חדשות או שאתה יכול - - -     

משה גפני: בבקשה

משה גפני:  תציג את עצמך

אביה פרון: אביה ממשרד האוצר

אביה פרון:  הפנייה נועדה לתקצוב של 211,400 אלפי ש"ח בהוצאת התקציב למשרד לביטחון לאומי בהתאם למפורט

אביה פרון:  בתוכנית 07-50-02 תקצוב של 16,273 אלפי ש"ח, בהוצאה של 1,000 אלפי ש"ח בהוצאה מותנית בהכנסה

אביה פרון:       בתוכנית 07-55-01, תקצוב של תקני כוח אדם לטובת מערך הרשות להגנה על עדים

אביה פרון:  תוכנית 07-55-02 תקצוב בסך של 18,668 אלפי ש"ח בהוצאה עבור פעילויות הרשות להגנה על עדים

אביה פרון:  בתוכנית 07-60-01 תקצוב סך של 18,595 אלפי ש"ח בהוצאה ו-62 שיאי כוח אדם

אביה פרון:  בתוכנית 07-60-02 תקצוב בסך 68,349 אלפי ש"ח לתקציב הרכש של רשות הכבאות וההצלה

אביה פרון:  בתוכנית 07-70-02, שירות בתי הסוהר, תקצוב בסך של 69,311 אלפי ש"ח בהוצאה וסך של 7,642 אלפי ש"ח בהוצאה מותנית בהכנסה

אביה פרון:  בתוכנית 07-80-01, תקצוב בסך של 35,488 אלפי ש"ח בהרשאה להתחייב

אביה פרון:  ובתוכנית 07-80-02 תקצוב סך של 110,922 אלפי ש"ח בהוצאה על סך של 197,327 אלפי ש"ח בהרשאה להתחייב

אביה פרון:  ובתוכנית 07-80-04, תקצוב של 349 חודשי עבודה בלתי צמיתה

משה גפני: תודה רבה

משה גפני:  דיברה איתי בפעם הקודמת טפסר רחלי פיסם שהיא מפקדת בכיבוי אש בבני ברק, חרדית

אביה פרון: היא ראש אגף משאבי אנוש ברשות הכבאות וההצלה

משה גפני: כן

משה גפני:  היא דיברה איתי בפעם הקודמת שלא הבאתי את ההעברות, הבאתי רק את העודפים

משה גפני:  ואמרתי לה ולאנשי כיבוי והצלה שאביא את זה היום בישיבה הראשונה שאנחנו מקיימים כבר עכשיו

משה גפני:  האם יש מישהו שרוצה להעיר על הפניות האלה?     

שמואל דוד: כן, על הפנייה הזאת

משה גפני: בבקשה הצג את עצמך

שמואל דוד: שמי שמואל דוד, משתי"ל, הפניה כוללת 30 שוטרים חדשים ליחידת יואב לצרכים מסוימים

שמואל דוד:  בנגב כרגע מתחוללים עוד ועוד מקרי רצח, 16 אנשים כבר נרצחו במסגרת השנה הנוכחית שנמצאת עדיין בעיצומה

שמואל דוד:  אנחנו רואים עלייה גדולה מאוד בירי בחוצות, האם סביר - - -     

משה גפני: אז אתה בעד שנאשר את זה?     

שמואל דוד: עוד דקה

שמואל דוד:  האם סביר שיוקצו כספים ליחידה שמטפלת בתשתיות ולא יוקצו כספים ליחידות שמטפלות בחיי אדם, הגנה על שלומם של אנשים, כולל בימים אלה, שלומם של אנשים ברשויות מקומיות, מתמודדים ואחרים

משה גפני: נעשה מה שאפשר

משה גפני:  בבקשה

אביה פרון: חשוב לציין שהפנייה פה היא לא תוכנית העבודה של משטרת ישראל וכל הקצאת התקנים שלה

אביה פרון:  היה תקציב, יש תקנים

אביה פרון:  חלקם למחוז דרום

אביה פרון:  אפשר לשאול את המשטרה בדיוק מה יש בכל וכולי

אביה פרון:  פה ספציפית יש משהו שהוחלט אחרי התקציב לתגבור יחידת יואב להעביר העברה של חודשי עבודה בלתי צמיתה – זה בנפרד, זה שני דברים שונים

שמואל דוד: זה אותם שוטרים

שמואל דוד:  בסוף זה אותם שוטרים

משה גפני: רשמנו את ההערה שלך

משה גפני:  הערה נכונה, רשמנו את זה, גם נדבר איתם

ינון אזולאי: רגע, יש פה שאלות

משה גפני: בבקשה

משה גפני:  חבר הכנסת סולומון, הצבעת קודם

משה סולומון: בסעיף 2 ברשות להגנת עדים כתוב שיש צורך בתקציב של 14 תקני כוח אדם לצורכי תגבור, השאלה היא כמה כאלה יש? כמה עדים יש בכלל שצריך 14?     

חנוך דב מילביצקי: לא יגידו לך עכשיו

אביה פרון: הרשות להגנת עדים מתוקף תפקידה היא מסווגת

משה סולומון: זה מספר שהוא קבוע?     

אביה פרון: הרשות להגנת עדים מתוקף תפקידה היא מסווגת

אביה פרון:  אפשר לשאול ולבדוק גם בוועדה המשותפת

אביה פרון:  לכן הפירוט פה הוא יותר מצומצם

משה גפני: אוקיי

משה גפני:  ינון?     

ינון אזולאי: ברשות לכבאות והצלה יש פה עבור תקני כוח אדם – באיזה תפקידים?     

משה סולומון: אני גם מצטרף לשאלה הזו

משה גפני: מי נמצא פה מהרשות לכבאות?     

אילון מייל: בוקר טוב, אילון, רע"ן תכנון כבאות והצלה לישראל, במסגרת התקנים החדשים שקיבלנו, מעל 90% מהם מיועדים ללוחמי אש

ינון אזולאי: יש גם תוספת בשכר שלהם? אנחנו רואים לצערנו שלאחרונה אף אחד לא מתייחס לזה מספיק ברצינות, אבל אנחנו יודעים שלוחמי האש הם מהתפקידים המסוכנים ביותר היום, והם מוסרים את נפשם בתוך אש ומשפחות, ילדים וכולי

ינון אזולאי:  אנחנו יודעים עם מה הם חוזרים הביתה ולפעמים ראינו גם שלא חוזרים הביתה

ינון אזולאי:  הרי אנחנו יודעים על בעיות השכר שיש שם

ינון אזולאי:  יש התייחסות? הרי אנחנו יודעים שלמשטרה יש גם תוספות לשכר

ינון אזולאי:  האם גם פה תהיה השפעה על השכר?     עוד שאלה – אל תדאגו, אני לא באופוזיציה, אני שואל הרבה שאלות, אבל אני שואל בשביל לדעת, כי את השאלות הקודמות אני זוכר

ינון אזולאי:  אני חייב לדעת

מיכל שיר סגמן: - - - לא פותרים רק בין אופוזיציה לקואליציה

ינון אזולאי: אני רוצה לדעת

ינון אזולאי:  וראיתי שיש פה גם לטייסת

ינון אזולאי:  האם רכבי כיבוי – הרי בפעם שעברה בתקציב הקודם היה שם בשביל לחדש את כלי הרכב, השאלה היא האם זה חודש, האם יש בקנה?     

משה גפני: מי עונה על השאלה?     

אילון מייל: ברשותך, אנחנו בעצם משלימים את ההגעה של 37 רכבי סער, מתוכם 17 עירוני כדי לתת מענה גם לזמני התגובה גם בשטחים העירוניים

אילון מייל:  בנוסף, לרכבי מפקד המשמרת שהחלפנו השנה

משה גפני: אוקיי

גיא אלירז: גיא אלירז, ממלא מקום מנהל התקציבים של הכבאות

גיא אלירז:  לגבי השאלה על השכר – בהסכם המסגרת הקודם שנחתם הייתה תוספת שכרית וגם כרגע אני נציג ההנהלה במשא ומתן עכשיו על הסכם המסגרת הנוסף שדנים עליו כרגע וגם שם יש תוספת יותר גדולה אפילו שנמצאת במשא ומתן שגם היא מיועדת ברובה לכבאים, בעיקר לדור ג'

יונתן מישרקי: הכסף הזה מיועד לאותו משא ומתן שאתם מנהלים?     

גיא אלירז: לא

ינון אזולאי: הוא אמר שהם נמצאים במשא ומתן

ינון אזולאי:  מה שטוב במדינה – תמיד יש משא ומתן עם העובדים, תמיד עם כל החלשים יש איתם משא ומתן, ככה תופסים אותם כמה שנים

ינון אזולאי:  לצערי זה כך, אתם לא אשמים, זה המדינה, כולנו, עזבו, צריך שיהיה פעם אחת לזה סוף

גלעד קריב: אדוני, מה הכוונה בכותרת הכללית של התעצמות ותגבור באגף כלי ירייה? כי בדברים האחרים מצוינים כמות תקני כוח אדם וכולי

משה גפני: בבקשה תשובה לשאלה הזו

ליאור נוריאל: ליאור, מנהל אגף תקציבים למשרד לביטחון לאומי, באגף לכלי ירייה מדובר בהגדלה ופתיחה של לשכה חדשה בעיר אריאל

ליאור נוריאל:  יש לנו בנוסף תגבור של הלשכה המרכזית בעקבות עלייה מתמדת בבקשות לרישיונות

ליאור נוריאל:  צריך לתגבר שם את - - -     

גלעד קריב: לתגבר במה? כמה תקני כוח אדם? בכל שאר הסעיפים כתבתם

גלעד קריב:  מה התקנים שאתם מוסיפים?     

ליאור נוריאל: תקני כוח אדם נכון לעכשיו אין בפנייה הזאת, יש בתוכנית המשרדית תגבור של תקנים לרשות

ליאור נוריאל:  בהתאם - - -     

גלעד קריב: אז לא הבנתי בשביל מה צריך 10,000,000 שקל

גלעד קריב:  אם זה לא תקני כוח אדם אז מה זה? זה משרד באריאל? חדר באריאל?     

ליאור נוריאל: אתה פותח לשכה חדשה - - -     

גלעד קריב: שאין שם תוספת תקני כוח אדם

ליאור נוריאל: זה תיגבור של המוקדים בהתאם לעלייה שיש לנו

גלעד קריב: אני מבין, אני לא מצליח להבין מה המשמעות של תיגבור

גלעד קריב:  תיגבור במה? עוד שעות מוקדנים? מה?     

ליאור נוריאל: גם

ליאור נוריאל:  גם מענים, גם איבחונים פסיכולוגיים בהתאם לתבחינים

ליאור נוריאל:  יש הרבה יותר בקשות, צריך לתת מענים נקודתיים

גלעד קריב: אתם מבינים על מה אתם מוציאים כסף

גלעד קריב:  עוד תקני כוח אדם - - - מסע פרסום אולי בטלוויזיה, אז תאמרו

גלעד קריב:  אני לא יודע למה

גלעד קריב:  צריך להגדיר את זה

גלעד קריב:  פה כתוב תקצוב סך של 14 תקני כוח, מערך הרשות להגנה על עדים

משה גפני: תודה רבה רבותיי

משה גפני:  אנחנו עוברים להצבעה על פניות 5 עד 6

משה גפני:  מי בעד אישור הפניות, ירים את ידו? מי נגד? מי נמנע?             

משה גפני: הפניות אושרו         

משה גפני: הפניות אושרו

משה גפני:       אנחנו ממשיכים עם המשטרה ובתי הסוהר, 1 עד 2

אביה פרון: הפנייה נועדה לתקצוב של כ-161 מיליוני שקלים בהוצאה תקציב למשטרת ישראל לתוכנית 525001

משה גפני: אוקיי

משה גפני:  נמצא פה מישהו מהמשרד לביטחון לאומי? אין מישהו מלשכת השר? שאלות רבותיי

קריאה: הוא סומך עליך בעיניים עצומות

גלעד קריב: הוא כרגע הופך דוכנים בשוק בחברון

משה גפני: מה שהוא עשה בשבועיים האלה, חבל לך על הזמן

ינון אזולאי: זה בגלל שהוא סומך עליך

נעמה לזימי: לא נפלנו, לא הופתענו

משה גפני: אין שאלות

משה גפני:  מי בעד אישור הפניות 1 עד 2 ירים את ידו

משה גפני:  מי נגד? מי נמנע?             

משה גפני: הפניות אושרו     

משה גפני: הפניות אושרו

ינון אזולאי: רק שאלה כי לא רציתי לעכב

ינון אזולאי:  ברצינות – הסיפור של מה שעכשיו רוצים לעשות, שמקבלים כבש ובר מתוקים לאסירים הביטחוניים, זה קיים או לא קיים? אני מדבר ברצינות

ינון אזולאי:  קיים לאסירים ביטחוניים בר מתוקים ושומן של כבש או צלעות?      

יצחק קרויזר: תבוא ותעשה סיבוב בבתי כלא ותוכח

ינון אזולאי: בתי סוהר ביטחוניים לא הייתי, אבל זה היעד הבא

ינון אזולאי:  בתור ביקור

מישל בטאשוילי: חבר הכנסת ינון, אתה תמיד מוזמן לבקר אצלנו בשמחה רבה

ינון אזולאי: אגב, לפני ראש השנה, לפני חגים אני מגיע, גם הפעם אגיע בעזרת ה'

משה גפני: טוב

מישל בטאשוילי: אין דבר כזה, בטח שלא קוראים לו בר מתוקים

גלעד קריב: אבל השר אמר

ינון אזולאי: הבנתי

ינון אזולאי:  וכבש? אני לא צוחק – יש או אין?     

מישל בטאשוילי: עוד פעם, יש דברים שהם יכולים לקנות במסגרת המוצרים בקנטינה, במרכזי המכר

גלעד קריב: ינון, ברצינות, אתה נופל בפח של קמפיין התעמולה של עוצמה יהודית כשהם יורדים בסקרים

ינון אזולאי: אבל הוא אומר שאפשר לקנות

גלעד קריב: אני לא מבין, עוצמה יורדת בסקרים, הוא עושה קמפיין תעמולה ואתה מבזבז על זה זמן כאן של אנשים רציניים

ינון אזולאי: זה לא קשור

ינון אזולאי:  תקשיב

יצחק קרויזר: בקנטינה המחבל יכול לקנות בשר כבש?     

מישל בטאשוילי: אני אומר עוד פעם – יש להם מגוון של מוצרים שהם יכולים לקנות במרכזי המכר, אני לא מצוי בפרטים הקטנים של איזה סוגי בשר או לא, אבל לדעתי כבש לא מופיע שם

מישל בטאשוילי:  אפשר לבדוק

ינון אזולאי: כלומר אפשר

גלעד קריב: חבר'ה, זה באמת דיון רציני שמתקיים כאן? איזה מוצרים יש בקנטינה כי איתמר בן גביר הכושל שלא מצליח להתמודד עם שום עשייה, עושה קמפיין תעמולה

ינון אזולאי: לא, לא - - -     

יצחק פינדרוס: אני רוצה לדעת מה קיים בכלא חרמון ומה בכלא ביטחוני

ינון אזולאי: רק שתדע שצריך לחזק את השוטרים בימים האלה

ינון אזולאי:  לא משנה, מכל הצדדים, הם חוטפים ביקורת מכל הצדדים

ינון אזולאי:  יש לנו ביקורת עליהם, אבל הם חוטפים ועושים את עבודתם

ינון אזולאי:  וכשאני מבקר בשב"ס - - -     

משה גפני: ינון, אתה יודע יותר מאחרים שכאן, עם כל הכבוד לתשבחות שאנחנו מחזקים ועושים וכל הדברים האלה, זה יפה מאוד – אבל אנחנו אלה שנותנים להם כסף

ינון אזולאי: נכון

ינון אזולאי:  לכן יש לי ביקורת, לכן אני גם שואל

ינון אזולאי:  ולכן אני גם מבקר בשירות בתי הסוהר ואני רוצה להגיד לך שיש הרבה שיפורים שם

ינון אזולאי:  ועל זה צריך להגיד - - -     

גלעד קריב: ינון, לא יותר חשוב לדבר על התקנים שלא מצליחים לאייש במשטרה ובשב"ס ובכבאות?     

משה גפני: אנחנו עוברים לפניות 12  עד 13

יצחק פינדרוס: אתה מתעלם מזה שיותר תקנים אוישו מאשר בממשלה הקודמת

יצחק פינדרוס:  למה לא, העיקר יהיו כותרות

גלעד קריב: גם בזה אתה טועה

יצחק פינדרוס: אתה טועה במספרים

משה גפני: 12 עד 13 משרד התיירות

משה גפני:  משרד התיירות לא צריך כסף? אז למה השר דיבר איתי

חנוך ברש: שלום, בדרך כלל אגף תקציבים מדבר, אבל הוא יצא קודם

חנוך ברש:  אני יכול להתחיל, אני ממשרד התיירות

משה גפני: לא

משה גפני:  אני עובר למשרד ראש הממשלה

משה גפני:  פנייה 7 עד 8

משה גפני:   רבותיי, אתם רוצים להיות פה בתוך העניין? לא הבנתי

עשאהל צור: עשאהל צור, אגף התקציבים, הפנייה התקציבית מבקשת להעביר 45,166,000 שקלים וכן שלושה תקני כוח אדם בהתאם להחלטת ממשלה מס' 137 שמעבירה את מינהלת זהות יהודית מהמשרד לשירותי דת למשרד למשימות לאומיות

משה גפני: שאלות? אין שאלות

גלעד קריב: זה רק העברה, נכון?     

עשאהל צור: רק העברה, אין פה תוספת

משה גפני: מי בעד אישור הפניות 7 עד 8, ירים את ידו? מי נגד? מי נמנע?             

משה גפני: הפניות אושרו         

משה גפני: ההעברות אושרו

גלעד קריב: בסוף המינהלת תטעם מכל המשרדים

משה גפני: אני חוזר למשרד התיירות

משה סולומון: הרב גפני, אם אפשר אני הולך להגיב אחרי ההצבעה הזאת

משה סולומון:  זו הצבעה משמעותית וחשובה

משה סולומון:  אני מכיר את המשרד ואת התוכנית של המשרד

משה סולומון:  כמה המשרד הזה נותן גם לפריפריה, גם לאוכלוסיות שמאוד חשוב - - -     

גלעד קריב: המנהלת לזהות יהודית?     

משה סולומון: לא, משרד ההתיישבות שנותן עבודה גם בשירות הלאומי, גם בפריפריה

משה סולומון:  עבודה כל כך משמעותית וההעברה הזו חשובה כדי שהוא יתחיל לעבוד, בשביל זה הוא משרד חדש

גלעד קריב: ההעברה הזו זה רק לתחום מנהלת הזהות היהודית

גלעד קריב:  בתחום ההדתה, זה לא לשום דבר אחר

גלעד קריב:  איזה התיישבות?     

משה גפני: תודה רבה

משה גפני:  12 עד 13, משרד התיירות

גלעד קריב: אתה מסכן, אתה מדלג לך כל ממשלה, מעבירים אותך למשרד אחר

משה גפני: אני רק מבקש שהרפרנטים יהיו כאן

משה גפני:  אני לא רוצה לסגור את הישיבה בגלל שלא נמצאים

משה גפני:  12 עד 13, בבקשה

גלעד קריב: היושב-ראש, אני הולך, בסדר?     

משה גפני: אתה יכול ללכת

גלעד קריב: אל תדאג, אייצג אותך בדיון על הקומה הכשרה אצל ביטן

משה גפני: צאתך לשלום

גלעד קריב: תודה

משה גפני: אפשר לברך שבשנים טובות, כמה שנים

גלעד קריב: ברכות לנישואין של הנכדה

גולן מליחי: גולן מאגף התקציבים, הפנייה מבקשת לתקצב בנפרד את משרד התיירות בסך של 62,250,000 ש"ח בהוצאה

גולן מליחי:  8,750,000 בהרשאה להתחייב ושישה תקני כוח אדם כמפורט בפנייה

משה גפני: משרד התיירות, אם אתה יכול לחזור מחדש, היה פה מישהו שבלבל אותי

גולן מליחי: אין בעיה

גולן מליחי:  הפנייה מבקשת להעביר למשרד התיירות תקציב של 62,250,000 ש"ח בהוצאה

גולן מליחי:  8,750,000 ש"ח בהרשאה להתחייב ושישה תקני כוח אדם כמפורט בפנייה

משה גפני: שאלות?     

יונתן מישרקי: לא ידעתם את זה מראש? מה, זה כסף חדש?     

יצחק פינדרוס: השאלה היחידה היא מי בעד, הרב גפני

גולן מליחי: דיוני התקציב בין משרד האוצר למשרד התיירות עדיין לא הסתיימו בעת אישור התקציב כאן בוועדה ובכנסת

גולן מליחי:  מדובר בכסף שיועד למשרד התיירות, אך לא הוקצה בתקציב המקורי ולכן עכשיו מושלם

יצחק פינדרוס: הרב גפני, הוא אומר שהדיון בין משרד התיירות למשרד האוצר לא הסתיים

יצחק פינדרוס:  אמרתי שמי מכיר את משרד התיירות, זה לא יסתיים

משה סולומון: הרב גפני, כמה שאלות ברשותך

משה גפני: בבקשה

משה סולומון: בסעיף אחד מדובר כאן על שישה תקני כוח אדם עבור הפעילות השוטפת

משה סולומון:  למעשה זה דבר שאנחנו יודעים שהוא בשוטף, הוא מצוי, זה דבר מתוכנן – למה צריך העברה? למה זה לא בוצע?     

גולן מליחי: להשיב שוב?     

משה סולומון: מדובר בשישה תקנים שיועדו לצורך תוכניות העבודה של משרד התיירות, אך הדיונים טרם הושלמו בעת אישור התקציב כאן בכנסת

משה סולומון:  עכשיו משהבשילו התנאים והדיונים בין משרד האוצר והתיירות – משלימים את התקצוב

משה סולומון:  אפשר לפרט למה מיועדים אותם תקנים אם חברי הכנסת רוצים

משה גפני: אוקיי

ינון אזולאי: אגב, הפרסומים שאתם עושים בתיירות, פעולות הפרסום בארץ ובעולם, בסעיף 4

ינון אזולאי:  מטרת השינוי זה עבור השיווק של המשרד בארץ ובחו"ל –  אפשר לקבל פירוט באיזה עיתונים, באיזה מדיות, את היחסיות?     

חנוך ברש: שלום, חנוך ברש, תקציבים משרד התיירות, נעים מאוד

חנוך ברש:  נוכל להעביר איזה פירוט שאדוני מבקש

ינון אזולאי: אני מבקש לדעת את הפירוט

ינון אזולאי:  אתם הרי מפרסמים בטלוויזיה, באתרי אינטרנט, בעיתונות

ינון אזולאי:  אני מבקש פירוט ביחס לנותנים על פי מגזרים

ינון אזולאי:  שפות ומגזרים

חנוך ברש: הכוונה היא כמובן אבל לפרסום שמתבצע בחו"ל

ינון אזולאי: יש פה גם בארץ

ינון אזולאי:  כתוב פה עבור פעילות ושיווק בארץ ובחו"ל

ינון אזולאי:  הפרסום שאתם עושים, אני מאמין שהוא גם בארץ

ינון אזולאי:  אבל גם בחו"ל, אגב

חנוך ברש: אז אתה רוצה את הפירוט בארץ ובחו"ל לפי המדיות השונות

ינון אזולאי: תעשה את זה לוועדה

ינון אזולאי:  תודה

משה סולומון: יש לי עוד שאלה

משה סולומון:  בסעיף 3, אני רוצה להבין, מעבר לסיפור של הקורונה, כתוב כאן: במסגרת התוכנית מתוקצב מימוש ההסכם בין ממשלת ישראל לבין המרכז הבהאי העולמי

משה סולומון:  מה זה אומר?     

חנוך ברש: מדינת ישראל חתמה בשנת 1987 הסכם עם המרכז הבהאי העולמי, שבמסגרתו אנחנו מעבירים למרכז הבהאי העולמי החזרי מיסים, מיסים עקיפים

חנוך ברש:  ההסכם הזה מחודש כל חמש שנים ואנחנו פשוט ממשיכים במסגרת ההסכם את ההעברות האלה

משה סולומון: מה הסכומים?      

חנוך ברש: מדובר על סכומים שנעים בסדרי גודל של בין 15 ל-20, 25 מיליון שקל לשנה

משה סולומון: סכומים קבועים כאילו - - -     

חנוך ברש: זה משתנה

חנוך ברש:  זה בהתאם לדוחות מפורטים שמעבירים לנו ובהתאם לבדיקות שהמשרד מבצע על הדרישות

ינון אזולאי: אגב, ששת תקני כוח אדם זה משהו חדש? כלומר, זה היה וירד בקורונה ואתם מחזירים אותו או שזה תוספת?      

משה סולומון: יוני טען שכבר שאלנו את השאלה הזאת

ינון אזולאי: אבל הוא לא קיבל תשובה

חנוך ברש: הסביר נציג אגף תקציבים שבעצם הדיונים לא בשלו בעת הנחת התקציב

ינון אזולאי: הבנתי, זאת לא השאלה שלי

ינון אזולאי:  אני שואל אם תקני כוח האדם היו במשרד בעבר והופסקו עבודתם מחוסר וכולי, הרי אנחנו יודעים מה עברה התיירות בתקופה של הקורונה ועכשיו אנחנו חוזרים והתיירות חוזרת לפה

ינון אזולאי:  אלה תקני כוח אדם כי כרגע אנחנו צריכים – אז לא פוטרו ועכשיו יבוא כוח אדם חדש או שזה כוח אדם שהיה, ירד, וחוזר פשוט לאותו דבר?     

חנוך ברש: זה השלמת התקצוב בעצם לצרכים בפועל של המשרד

חנוך ברש:  אין פה כוונה, לא הייתה הפחתה של - - -     

ינון אזולאי: זאת תוספת

משה גפני: תודה רבה

משה גפני:  רבותיי, בסדר? מי בעד אישור הפניות ירים את ידו? בנושא תיירות

משה גפני:  מי נגד? מי נמנע?     

משה גפני: הפניות אושרו         

משה גפני: הפניות אושרו

משה גפני:  אנחנו עוברים לפניות הנוספות של משרד התיירות, 14 עד 16

גולן מליחי: הפנייה נועדה לתקצוב משרד התיירות של 100,000,000 שקלים

משה גפני: דרך אגב, למען הגילוי הנאות, בחופש שהיה עכשיו, פנו אלי אנשים שהיו בים המלח והמקום שם מאוד יפה וחופי הרחצה שם טובים, חוץ מחופש הרחצה הנפרד

משה גפני:  פניתי למנכ"ל משרד התיירות והוא טיפל בעניין הזה והראה לי שבאמת משרד התיירות יחד עם הרשות המקומית, המועצה האזורית, פועלים בעניין הזה

משה גפני:  אבל בהתחלה זה נראה כמין אפליה כזאת

משה גפני:  אז אני חוזר בי, בגלל שהטיפול עד היום אכן היה טיפול וכל מי שבא לים המלח אמר שמשרד התיירות טיפל

משה גפני:  הוא עשה את זה כפי שצריך, אף על פי שיש מה לתקן שם

משה גפני:  אנשים פנו אלי שהיו שם בים המלח

משה גפני:  למען הגילוי הנאות, תדעו שאצביע בעד משרד התיירות, מה שהייתי מצביע בכל מקרה

משה גפני: בבקשה

גולן מליחי: אמשיך מאיפה שהפסקתי – ותקציב 7,187,000 ש"ח בהרשאה להתחייב עבור התאמת התקציב לקצב הביצוע ועבור התאמת תקציבי המנהלה של החברות הממשלתיות בתחום התיירות

משה גפני: שאלות?     

משה סולומון: מהו מודל ההקצאה בסעיף 1?     

חנוך ברש: מודל ההקצאה בסעיף 1: אנחנו מפרסמים אחת לשנה נוהל פיתוח תשתיות תיירותיות ציבוריות ובהתאם לקריטריונים שאנחנו מפרסמים שם אנחנו תומכים בסכומים משמעותיים כל שנה בפיתוח תשתיות תיירותיות ברחבי המדינה

חנוך ברש:  היקפי השקעה שנתיים הם בדרך כלל בסדרי גודל של 250 עד 300 מיליון שקל

משה סולומון: אל מול מי ההקצאה? מול מה? גורמים שרוצים?     

חנוך ברש: רשויות מקומיות

חנוך ברש:  אנחנו מקצים את התקציב לרשויות מקומיות בהתאם לפרויקטים ספציפיים

משה סולומון: אז כל שנה יש מודל הקצאה אחר שמותאם

חנוך ברש: יש התאמות משנה לשנה

חנוך ברש:  בדרך כלל הקריטריונים והמודל עצמו לא משתנה בצורה מהותית משנה לשנה, אבל יש התאמות כאלה ואחרות

חנוך ברש:  זה מפורסם באתר בצורה גלויה לכולם כל שנה מחדש

משה גפני: תודה רבה

משה גפני:  מי בעד אישור הפניות ירים את ידו? מי נגד? מי נמנע?         

משה גפני: הפניות אושרו         

משה גפני: הפניות אושרו

משה גפני:       פנייה 17 – משרד ראש הממשלה

הדר פוקס: צוהריים טובים, הדר פוקס מאגף התקציבים

הדר פוקס:  הפנייה התקציבית בסך של 34,359,000 אלפי ש"ח בהוצאה וכן 58,750 אלפי ש"ח בהרשאה להתחייב

הדר פוקס:  עבור תכנית 045110 - פרויקטים והחלטות ממשלה

ינון אזולאי: סולומון, שאלות

משה סולומון: אין

ינון אזולאי: יוני, יש לך שאלות? אין שאלות הרב גפני, עשיתי סבב

משה גפני: מי בעד אישור הפנייה ירים את ידו? מי נגד? מי נמנע?     

משה גפני: הפנייה אושרה     

משה גפני: הפנייה אושרה

יצחק פינדרוס: הרב גפני, אין בכנסת אופוזיציה?     

ינון אזולאי: עם כל הכבוד, אלה דברים שחייבים להעביר אותם ומאחריות הם לא

משה גפני: פנייה 19

ידידיה גרינוולד: ידידיה גרינוולד, אגף התקציבים, מספר פנייה 19, בבקשה הזו יש תקצוב של 15,000,000 שקל בהרשאה להתחייב ותוכנית מספר 830304, עבור הוצאה לפועל של תוכניות מורשת

ינון אזולאי: תן לנו פה - - -     

משה גפני: איזה תוכניות?     

משה סולומון: בראש העין, ירוחם וחולון

ידידיה גרינוולד: נשלח על זה פירוט גם לוועדה

ידידיה גרינוולד:  זאת תוכנית לממן אתרי מורשת בראש העין, ירוחם וחולון

משה סולומון: זה מבורך מאוד

ינון אזולאי: כשאתה מדבר איתי על אתרי מורשת בראש העין, זה אתר מורשת שמשפצים אותו, אתר קיים?     

ידידיה גרינוולד: נמצאת פה נציגת המשרד איתנו

יונתן מישרקי: איך החלוקה של הכסף בין שלושת האתרים?     

אולגה בכשי: שמי אולגה בכשי, מנהלת תקציבים, המשרד למורשת

אולגה בכשי:  הקריטריונים נקבעים בהתאם לפרסום קול קורא

אולגה בכשי:  ניגשים הגופים והם נבחנים בוועדה המשרדית ונבחרים הגופים

יונתן מישרקי: אז איך אתם יודעים מראש מהם שלושת האתרים?     

אולגה בכשי: אנחנו לא יודעים מראש, אלה הדוגמאות של הפרויקטים הקודמים

משה סולומון: התקצוב הוא לא לאלה?     

אולגה בכשי: לא

אולגה בכשי:  הבאנו דוגמאות מהפרויקטים הקודמים

אולגה בכשי:  יפורסם קול קורא, זה תוכנית החומש, ואנחנו נדע

ינון אזולאי: אגב הקודמים – סיימת אותם או שהם עדיין - - -     

אולגה בכשי: עדיין כולם בתהליך

אולגה בכשי:  לא כולם, אבל רובם

ינון אזולאי: רובם

ינון אזולאי:  יש כסף שמה או שבפנייה הזאת זה גם כסף שחסר?     

אולגה בכשי: הפרויקטים בביצוע

אולגה בכשי:  התקציב הרשאה להתחייב שעבר עדיין לא מומש עד סופו

אולגה בכשי:  אנחנו מקבלים מזומן בהתאם להתקדמות הפרויקטים

משה סולומון: אתרי מורשת אלה אתרי מורשת חדשים או כולם הם שיפוץ של מה שקיים?     

אולגה בכשי: מה זאת אומרת חדשים?     

משה סולומון: כלומר, יש מקומות שהם לא היו פעילים קודם לכן וכרגע המשרד למורשת מקיים אותם או מייצר אתרי פריסה או שמדובר על שיפוץ של מקומות קיימים?     

אולגה בכשי: גם וגם

אולגה בכשי:  אנחנו פונים בפרסום קול קורא וכל גוף שחושב שהוא מתאים בהתאם לקריטריונים - - -     

משה סולומון: אני שואל על הקריטריונים, האם הקריטריונים הם פיתוח וחשיפה של משהו חדש?     

אולגה בכשי: זה לא נקבע מראש, זה בהתאם לתוכנית שמגיש אותו גוף

משה סולומון: אוקיי, אין הגבלה למעשה

אולגה בכשי: אין הגבלה

יונתן מישרקי: עד שייגמר התקציב

אולגה בכשי: כן

אולגה בכשי:  ברגע שמומש התקציב אז - - -     

יונתן מישרקי: הרב גפני, אפשר להצביע, כולם קיבלו תשובות

משה גפני: פנייה מס' 19, מי בעד אישור הפנייה ירים את ידו? מי נגד? מי נמנע?         

משה גפני: הפנייה אושרה         

משה גפני: הפנייה אושרה

משה גפני:       פנייה 4, הוצאות פיתוח

דניאל אוסטר: דניאל סרגי, אגף תקציבים, הפנייה התקציבית נועדה לתקצב סך של 404,000,000 שקלים בהרשאה להתחייב בעבור פעולות טיהור מים על ידי חברת נצר השרון

משה גפני: זה עוד הפעם מגיע? כל הזמן מגיעה ההעברה הזו

מיכל שיר סגמן: אבל למה שר האוצר מבקש את זה ולא שר האנרגיה?     

משה גפני: בגלל שזה תמיד משרד האוצר

משה גפני:  היא שואלת למה לא משרד האנרגיה?     

דניאל אוסטר: מדובר על חברת נצר השרון, חברה ממשלתית שמתוקצבת באופן מלא ומשרד האוצר מגיש פניות תקציביות ביחס לכלל המשרדים

משה גפני: זה לא פעם ראשונה שאתם מבקשים כסף על פעולות חוץ מהכסף השוטף

דניאל אוסטר: נכון, כי יש כל מיני פעולות שחברת נצר השרון נדרשת לעשות

משה גפני: למה עכשיו צריך כסף? איזה פעולה מיוחדת יש עכשיו?     

דניאל אוסטר: מדובר – כמו שכתוב גם בגוף הפניה – על פעולות של טיהור מים במתחם תע"ש לשעבר בגבעון באזור רחובות

ינון אזולאי: זה כבר היה בפניות קודמות, גם נצר השרון, גם באותו מתחם

דניאל אוסטר: המתחם הזה עולה פעם ראשונה

דניאל אוסטר:  הסתיימו הדיונים המקצועיים בנושא ויכול להיות שעלו מתחמים אחרים

ינון אזולאי: איפה ברחובות?     

דניאל אוסטר: מתחם גבעון באזור רחובות

ינון אזולאי: פעם ראשונה אתם משקיעים שם?     

ירדן רובינוב: צריך להבדיל, התשובה מדוע היא מגיעה תחת משרד האוצר היא בגלל שנצר השרון היא בעצם חברה ממשלתית שהיא לא זרוע ביצוע של אף משרד, בגלל דברים שקרו בעבר שקשורים להחלטת ההפרטה ואת זה אנחנו מסבירים כל שנה שאנחנו באים להעביר את התקציב השוטף

ינון אזולאי: זאת גם שאלה למה זה לא זרוע ביצוע, אבל התשובה היא בדיוק - - -     

ירדן רובינוב: הפעם האחרונה שבאנו להעביר תקציב בהקשר של פרויקטים, לא תקציב שוטף, היה ביולי 2022, זה היה על פרויקטי טיהור קרקע

ירדן רובינוב:  עכשיו אנחנו מדברים על פרויקט ענק - - -     

יצחק פינדרוס: זה גם שם באזור הזה, נכון?     

ירדן רובינוב: לא

ירדן רובינוב:  יש בגבעון, זה ליד המפעל של תומר

ירדן רובינוב:  יש אזור קטן של קרקע

ירדן רובינוב:  אבל פה מדובר על טיהור מים, זה בעצם כל האקוויפר של רחובות, שהזיהום שם מתחיל מגבעון והוא התפשט לרחובות

ירדן רובינוב:  מדובר בפרויקט של טיהור מים בלבד

ירדן רובינוב:  עד עכשיו לא הגיע לפה שום פרויקט של נצר השרון שעוסק בטיהור מים

משה גפני: אוקיי

משה סולומון: אפשר שאלה?     

משה גפני: בבקשה

משה סולומון: הרי מדובר כאן שבמקום לפיתוח, מדובר פה על שיקום של זיהום שנגרם על ידי איזושהי פעולה של גורם מסוים

ירדן רובינוב: נכון

משה סולומון: אני רואה שפה זה תע"ש

ירדן רובינוב: נכון, תע"ש לשעבר

משה סולומון: אז למה זה לא יוצא מהתקציב שלהם?     

ירדן רובינוב: של תע"ש? החברה הזאת לא קיימת

ירדן רובינוב:  הופרטה בשנת 2015 והוגדר - - -     

משה סולומון: משרד הביטחון הוא לא מי שאחראי עליה?     

ירדן רובינוב: משרד הביטחון לא אחראי עליה יותר, וחברת נצר השרון, היא אחראית לכל הפעילות השיורית של החלטת ההפרטה

ירדן רובינוב:  היא האחראית

ירדן רובינוב:  היא קיבלה את הטיפול בזיהום לאחר ההפרטה

משה גפני: מי בעד אישור הפנייה ירים את ידו? מי נגד? מי נמנע?         

משה גפני: הפנייה אושרה         

משה גפני: הפנייה אושרה

משה גפני:  ביקש ממני חבר הכנסת טיבי לא להביא את פנייה מס' 3

משה גפני:  אני נעתר לבקשתו

משה גפני:  נמשיך את הישיבה, נודיע לכם מתי הישיבה הבאה בגלל שיש עוד הרבה פניות

משה גפני:  הפניות עדיין לא בשלות

משה גפני:       רבותיי, נמשיך את הישיבה הזאת, יש לנו עוד הרבה פניות ויש לנו גם את סעיף 46

משה גפני:  וכנראה אקיים דיון לגבי הנושא של המשפחתונים

משה גפני:  אני מקבל המון פניות

מיכל שיר סגמן: מתי?     

משה גפני: בישיבה הבאה אני מקווה

ינון אזולאי: זה הזוי מה שקרה שם

יצחק פינדרוס: העלו את המחירים, לאלה נתנו כיסוי ולאלה לא

ינון אזולאי: כאילו שהמשפחתונים אמורים לשלם על המעונות

משה גפני: כן

ינון אזולאי: שגם שם אגב יש בעיה

ינון אזולאי:  אבל קודם כל המשפחתונים רוצים להוציא מהם – בסדר, 900 שקלים מוסיפים - - -     

משה גפני: אנחנו נודיע באיזה יום

משה גפני:  בימים הקרובים ממש נמשיך את הישיבה הזאת

משה גפני:  אעלה את העניין הזה ונראה מה עושים

משה גפני:  אני מודה לכם על ההשתתפות, תודה רבה, הישיבה נעולה